title: Cimbasso

text: Cimbasso on nykyään harvinainen vaskipuhallin, joka kuuluu tromba-ryhmään. Soittimessa on kolmesta viiteen venttiiliä ja putki on hyvin sylinterimäinen. Cimbasso on usein F- tai Bb-vireinen ja sen ääniala on sama kuin tuubassa tai kontrabassopasuunassa. Soinniltaan cimbasso voi vaihdella lämpimästä ja pehmeästä kirkkaaseen ja uhkaavaan.


title: Cimbasso

text: Cimbassoa ovat käyttäneet oopperoissaan muun muassa Giuseppe Verdi ja Giacomo Puccini. Oopperoiden lisäksi cimbassoa käytetään myös elokuvien musiikissa.


title: George Tupou I

text: George Tupou I (n. 1797 – 18. helmikuuta 1893) oli Tongan ensimmäinen kuningas.


title: George Tupou I

text: George Tupou I:n tarkasta syntymäajasta tai -paikasta ei ole selvyyttä. Hän nousi vähitellen Haʻapailla johtavaan asemaan ja hallitsi koko Tongaa vuodesta 1845 kuolemaansa.


title: George Tupou I

text: George Tupou I teki hallituksensa pääkaupungiksi Nukuʻalofan. Vuoden 1875 perustuslain myötä Tongasta tuli virallisesti kuningaskunta ja Tupousta sen ensimmäinen kuningas. Tällöin hallitsija myös otti käyttöönsä nimen, jolla hänet nykyään tunnetaan.


title: George Tupou I

text: George Tupou I kuoli vuonna 1893 Tongatapun saarella, jolloin hänen seuraajakseen nousi lapsenlapsi George Tupou II.


title: Spunk

text: Spunk on punk-yhtye Sex Pistolsin virallinen bootleg-albumi. Albumi sisältää yhtyeen varhaisia kappaleversioita vuosilta 1976-1977 demoversioina, jotka myöhemmin julkaistiin eri lyriikoilla ja eri nimillä albumilla "Never Mind the Bollocks, Here's the Sex Pistols", tosin "Liar" ja "Submission" olivat samoilla nimillä. Kaikissa albumin kappaleissa bassoa soittaa alkuperäinen basisti Glen Matlock, joka erosi myöhemmin helmikuussa 1977. Albumi julkaistiin ensimmäistä kertaa syyskuussa 1977 Isossa-Britanniassa. CD versio julkaistiin 1987. Albumi julkaistiin uudestaan 2006 remasteroituna CD-versiona.


title: Spunk

text: Suluissa lukee kappaleiden lopullinen titteliversio.


title: New England Patriots

text: New England Patriots on yhdysvaltalainen NFL:ssä pelaava amerikkalaisen jalkapallon seura. Seuran kotipaikka on Foxboroughissa, Massachusettsissa.


title: New England Patriots

text: Seura perustettiin vuonna 1960 nimellä Boston Patriots. Vuodesta 1971 lähtien joukkueen nimi on ollut New England Patriots.


title: New England Patriots

text: Patriots on ollut 2000-luvun parhaiten menestyneitä joukkueita NFL:ssä. Pelinrakentaja Tom Bradyn ja päävalmentaja Bill Belichickin johdolla joukkue on saavuttanut viisi Super Bowl -mestaruutta. Vuonna 2007 Patriots voitti kaikki NFL:n runkosarjaottelunsa ensimmäisenä seurana sen jälkeen, kun NFL:ssä vuonna 1978 siirryttiin pelaamaan 16 ottelun runkosarjaa. Vuonna 2011 New England Patriots pääsi seitsemännen kerran loppuotteluun (Super Bowl XLVI). Loppuottelussa New York Giants osoittautui kuitenkin paremmaksi pistein 21–17. Kaudella 2014 Patriots voitti neljännen kerran Super Bowlin. Kaudella 2016 seura voitti viidennen kerran Super Bowlin ja ensi kertaa ottelussa jouduttiin jatkojalle.


title: New England Patriots

text: Gilette Stadium sijaitsee Foxboroughissa noin 34 kilometriä lounaaseen Bostonin kaupungista. Stadion toimii kotikenttänä New England Patriotsille. Stadionin kapasiteetti on 68 756 ihmistä. Stadion avattiin vuonna 2002 ja sen rakensi Becon Construction Company Inc.


title: Alppihiihdon maailmanmestaruuskilpailut 2001

text: 36. alppihiihdon maailmanmestaruuskilpailut järjestettiin Itävallan St. Antonissa 29. tammikuuta – 10. helmikuuta 2001.


text: Isäntämaa


title: Suomen maajoukkue

text: Suomen maajoukkue voi tarkoittaa seuraavia asioita:


title: Werther

text: Werther on ranskalaisen Jules Massenet’n säveltämä nelinäytöksinen ooppera. Sen libreton ovat kirjoittaneet Édouard Blau, Paul Milliet ja Georges Hartmann ja se pohjautuu saksalaisen Johann Wolfgang von Goethen romaaniin "Nuoren Wertherin kärsimykset". Ensiesityksensä teos sai Wienissä 16. helmikuuta 1892. Suomen ensi-esitys oli Suomalaisessa oopperassa tammikuussa 1922.


title: Rybinskin tekojärvi

text: Rybinskin tekojärvi () on pinta-alaltaan Euroopan toiseksi suurin tekojärvi ja viidenneksi suurin makeanveden allas Laatokan, Äänisen, Vänernin ja Kuibyševin tekojärven jälkeen. Tekojärven pinta-ala on 4 550 neliökilometriä eli jokseenkin sama kuin Saimaan ala, ja vesitilavuus 25,4 kuutiokilometriä, joka on 2/3 Saimaan tilavuudesta. Vesitilavuudesta 16,7 km on säännösteltävää osuutta. Tekojärveen laskevien vesistöjen pinta-ala on noin 150 000 neliökilometriä.


title: Rybinskin tekojärvi

text: Rybinskin tekojärvi sijaitsee Venäjällä Volgan vesistössä Jaroslavlin, Tverin ja Vologdan alueilla. Se peittää Volgan ja sen sivujokien Šeksnan ja Mologan yhtymäkohdan. Tekojärvi muodostaa osan Volgan ja Itämeren yhdistävää vesitietä. Vedenpinta vaihtelee 4-5 metriä säännöstelystä riippuen.


title: Rybinskin tekojärvi

text: Järven rakennutti Josif Stalin. Rakennustyöt alkoivat vuonna 1935. Järven täyttäminen alkoi vuonna 1941 ja saatiin päätökseen vuonna 1947. Tekojärven alle jäi muun muassa historiallinen Mologan kaupunki ja 663 kylää, ja noin 130 000 ihmistä joutui muuttamaan. Järven padon yhteydessä on 346 megawatin vesivoimala. Voimalalla on tuotettu viime aikoina keskimäärin 1,1 miljardia kWh vuodessa. Suuren isänmaallisen sodan aikana syksyllä 1941 voimalasta saatu sähköenergia oli tärkeää Moskovan seudulle.


title: Myllymäki (Hämeenlinna)

text: Myllymäki on Hämeenlinnan kaupungin 7. kaupunginosa, joka sijaitsee keskustan lounaispuolella. Myllymäki rajoittuu koillisessa keskustaan (3. kaupunginosa Hämeensaari), pohjoisessa Kaurialaan, lännessä Hattelmalaan, etelässä Kankaantaustaan ja idässä moottoritiehen sekä Vanajaveteen. Vuonna 2014 valmistunut moottoritien kate laajentaa keskustaa liittäen sen kiinteämmin Myllymäkeen.


title: Myllymäki (Hämeenlinna)

text: Kaupunginosan pohjoisin nurkka on "valtakunnallisesti merkittävä rakennettu kulttuuriympäristö" Suomen kasarmit, joka on 1880-luvulla perustettu kaupunkikasarmi.


title: Myllymäki (Hämeenlinna)

text: Myllymäessä sijaitsee nykyään Koulutuskeskus Tavastian toimipisteitä (mm. sosiaali- ja terveysala). Kaupunginosassa sijaitsee myös Myllymäen koulu. Lisäksi Myllymäessä on kallioon louhittu luola, joka on varustettu väestösuojaksi ja on normaalisti kamppailulajien harjoitustilana. Kalliojyrkänteen laella, Toivontien päässä on "näköalapaikka" yli kaupunkikeskustan.


title: Alppihiihdon maailmanmestaruuskilpailut 2003

text: 37. alppihiihdon maailmanmestaruuskilpailut järjestettiin Sveitsin Sankt Moritzissa 2.–16. helmikuuta 2003.


text: Isäntämaa


title: Pitkävuori

text:
Pitkävuori on entinen mäkihyppy- ja laskettelukeskus Jämsän Kaipolassa Keski-Suomessa. Hyppyrimäki rakennettiin vuonna 1964 sen ajan suurmäeksi, josta oli mahdollista hypätä yli sata metriä. Suurmäkeä täydentävät samaan aikaan rakennetut pienemmät 55, 25, 15 ja 8 metrin hyppyrimäet. Samoihin aikoihin raivattiin viereen myös kaksi laskettelurinnettä, jotka varustettiin kahdella ankkurihissillä. Laskettelu tosin hiipui jo 1980-luvulla, kun lähelle valmistui suurempi hiihtokohde Himos.
Viimeinen hyppy Pitkävuoren tornista hypättiin vuonna 1994.


title: Pitkävuori

text:
Kaipolan sijainti kahden mäkihyppykaupungin Lahden ja Jyväskylän välillä ei ollut parhaita. Hyppytorni on profiililtaan täysin vanhentunut. Se "heittää" hyppääjän nykymitoilla liian korkealle lentoradalle ja mäestä sai melko hitaan vauhdin. Pitkävuori oli tuulille hyvin altis, minkä takia kisoja piti usein siirtää.
Nykyisin hyppyrimäet ovat paikoillaan, mutta alastulorinteet ovat umpeenkasvaneet, myös laskettelurinteet ovat umpeenkasvaneita. Ankkurihissien yläasema moottoreineen ja osin pylväsrakenteineen on paikoillaan. Tuomaritorni paloi 8. lokakuuta 2009, torni tuhoutui palossa täysin, vaikka kehikko jäikin pystyyn. Pienimmät 15 ja kahdeksan metrin pikkumäet ovat hyppykuntoisia. Pitkävuoren tornin kunta on myynyt yksityiselle elämysyrittäjälle.


title: Pitkävuori

text: Pitkävuoren hyppyrimäessä on kuvattu vuonna 1985 Audi Quattron mainos, jossa Audi 100 CS nousee hyppyrimäen huipulle. Autossa oli kiinni turvavaijeri, jolla estettiin auton mahdollinen luisuminen taaksepäin sen pysähtyessä. Turvavaijerilla ei vedetty, vaan Audi nousi huipulle omin voimin. Nousu toistettiin useita kertoja mahdollisimman monen kuvakulman saavuttamiseksi. Samassa mäessä kuvattiin vuonna 2005 Audin televisiomainos, jossa Audi A6 Quattro nousi samalla tavalla hyppyrimäen huipulle. Mainoksella juhlistettiin quattro-nelivedon 25-vuotista historiaa. Hyppyrimäen tornille jouduttiin tekemään suurehko kunnostus ennen kuvauksia, sillä puurakenteet eivät olisi välttämättä kestäneet auton painoa.


title: Friedrich Hölderlin

text: Johann Christian Friedrich Hölderlin (20. maaliskuuta 1770 Lauffen am Neckar, Württembergin herttuakunta – 7. kesäkuuta 1843 Tübingen, Württembergin kuningaskunta) oli saksalainen runoilija ja filosofi. Hänen teoksensa sijoittuvat klassismin ja romantiikan välille.


title: Friedrich Hölderlin

text: Friedrich Hölderlin oli vuosina 1788–1793 Georg Wilhelm Friedrich Hegelin ja Friedrich von Schellingn opiskelutoveri Tübinger Stiftissä, jossa hän opiskeli teologiaa. Hölderlin oli nuoruudessaan innostunut Ranskan vallankumouksesta ja perusti opiskelutovereidensa kanssa poliittisen salaseuran. Vuonna 1794 Hölderlin kuunteli Johann Gottlieb Fichten luentoja Jenan yliopistossa.


title: Friedrich Hölderlin

text: Hölderlinin valmistuttua Tübingenin pappisseminaarista hänen taloudellinen asemansa oli epävakaa, mikä pakotti hänet työskentelemään kotiopettajana välttääkseen pastorin uran. Frankfurtissa vietettyinä vuosina 1796–1798 Hölderlinillä oli romanssi Suzette Gontardin kanssa, jota hän nimitti teoksissaan ”Diotimaksi”. Hölderlinin kirjeromaani "Hyperion" ilmestyi kahdessa osassa vuosina 1797 ja 1799.


title: Friedrich Hölderlin

text: Vuosina 1801–1802 Hölderlin oleskeli kotiopettajana Bordeaux'ssa Etelä-Ranskassa. Välimeren maiseman ja ilmaston näkemisellä oli keskeinen merkitys sille, kuinka hän kiinnostui antiikin kulttuurista. Hölderlinin runouden tyylissä on väitetty tapahtuneen selkeä muutos Ranskan matkan jälkeen. Vuonna 1804 ilmestyneitä käännöksiä Sofokleen "Kuningas Oidipus" ja "Antigone" -tragedioista pidettiin aikanaan osoituksena sekä Hölderlinin huonosta klassillisen filologian tuntemuksesta että hänen mielisairaudestaan. Myöhemmin käännöksistä on kiinnostuttu uudelleen niiden kokeellisuuden vuoksi.


title: Friedrich Hölderlin

text: Hölderlinin henkisestä tilasta huolestunut nuoruudenystävä Isaac von Sinclair järjesti tälle vuonna 1804 muodollisen viran kirjastonhoitajana Homburgista. Sinclair oli kuitenkin sotkeutunut poliittisiin vehkeilyihin, joiden vuoksi Hölderliniä epäiltiin suunnitelmasta murhata Württembergin vaaliruhtinas Fredrik. Hölderlin vältti pidätyksen lääkärilausunnon ja todistajanlausuntojen perusteella, jotka vetosivat hänen henkiseen tilaansa. Vuonna 1806 Hölderlin suljettiin äitinsä aloitteesta tübingeniläiseen mielisairaalaan. Vuonna 1807 Hölderlin muutti asumaan tübingeniläisen puusepän Ernst Zimmerin luokse. Hölderlin vietti loppuelämänsä tämän tornihuoneessa vakavasti mielisairaana ja työkyvyttömänä. Friedrich Hölderlin kuoli 7. kesäkuuta 1843.


title: Friedrich Hölderlin

text: Erona Jenan varhaisromantiikan runoilijoihin, muun muassa Novalikseen ja Friedrich Schlegeliin, Hölderlin pyrki runoudessaan klassismille tyypilliseen yhtenäiseen muotoon. Lisäksi kun romantiikan kirjallisuudelle oli usein luonteenomaista heräävä kiinnostus kansankieliseen kirjallisuuteen sekä keskiaikaan, Hölderlinin monien teosten teemana oli antiikin Kreikka. Esimerkiksi "Leipä ja viini" on muodoltaan puhdas elegia, jossa surraan jumalien poistumista nykymaailmasta. Nykyaika asetetaan vastakkain antiikin maailman kanssa, jossa jumalat vielä vaikuttivat elävinä.


title: Friedrich Hölderlin

text: Vaikka Hölderliniä ei yleensä luokitella varsinaisiin varhaisromantiikan runoilijoihin, hänen filosofista kantaansa on kuitenkin pidetty romantiikalle tyypillisenä. Hölderlin ei ollut julkaiseva ammattifilosofi, mutta hän vaikutti merkittävästi saksalaisen idealismin muodostumiseen.


title: Friedrich Hölderlin

text: Postuumisti julkaistussa "Urtheil und Seyn" -katkelmassaan Hölderlin arvosteli Johann Gottlieb Fichteä, joka lähti idealistisessa filosofiassaan liikkeelle puhtaasta tajunnasta, jolla ei ole objektia. Hölderlinin mukaan sen sijaan tällainen tajunnan tila ei ole ajateltavissa. Fichten lause ”Minä olen Minä”, jonka pitäisi ilmaista tajunnan identtisyyttä itsensä kanssa, on Hölderlinin mukaan virheellinen, koska jo väitelauseen ("Urteil") muoto edellyttää alkujakoa ("Ur-teil") kahtia subjektiin ja predikaattiin. Tämän vuoksi Hölderlin etsi filosofian lähtökohdaksi absoluuttista olemista, joka ei voi kuitenkaan olla mikään tietty tajunnan sisältö. Kyseessä on silti edellytys, joka filosofian on välttämättä tehtävä.


title: Friedrich Hölderlin

text: Hölderlin oli vakuuttunut siitä, että filosofia ei voi esittää tätä puhdasta olemista, ykseyttä, väitelauseen muodossa. Tämä filosofian rajoittuneisuus on peruste sille, että Hölderlin hylkäsi filosofian ja omistautui runoudelle, jonka hän uskoi kykenevän artikuloimaan ihmisenä olemisen ehdot filosofiaa paremmin.


title: Kulttuuriareena Gloria

text:
Gloria on kulttuuriareena, joka on toiminut säännöllisesti vuodesta 1999 alkaen ja sijaitsee Helsingin Kaartinkaupungissa osoitteessa Pieni Roobertinkatu 12–14. Gloriassa järjestetyt tilaisuudet ovat painottuneet erityylisiin musiikkitapahtumiin, mutta mukana on myös ollut teatteria, tanssia, elokuvia, taidenäyttelyitä sekä ulkotapahtumia.
Glorian toiminnan periaatteena on alusta lähtien ollut luoda uutta tuotantokulttuuria tuottamalla vapaa-ajan palveluita yhteistyössä nuorten omien toiminta- ja kulttuuriryhmien kanssa. Kävijöistä suurin osa on 15–25-vuotiaita nuoria.


title: Kulttuuriareena Gloria

text: Viidentoista vuoden aikana Gloriasta on kehittynyt erityislaatuinen areena tuhansien esiintyjien sekä tapahtumien ansiosta. Esiintyjiä on ollut yhteensä yli 50 000, tapahtumia yli 3000, ja kävijöitä reilusti yli 700 000.


title: Kulttuuriareena Gloria

text: Gloria on osa Helsingin kaupungin Kulltturi- ja vapaa-ajan toimialan Nuorisopalveluiden tapahtumayksikköä. Gloriassa järjestetään vuosittain noin 200 tapahtumaa oopperasta rockiin, performanssista taidenäyttelyihin, teatteriin ja installaatioihin. Talo vuokraa tilojaan myös kokous-. seminaari-, koulutus-, ja juhlatilaisuuksia varten. Glorian toiminta perustuu yhteistyöhön nuorten kanssa. Lisäksi, Gloria vuokraa tilojaan kaikille helsinkiläisille, yrityksille, yhteisöille, ja bändeille.


title: Kulttuuriareena Gloria

text: Gloria toimii historiallisessa elokuvateatteritilassa.


title: Kulttuuriareena Gloria

text: Elokuvateatteri Gloria avattiin samalla paikalla 8.11.1929. Teatteri oli alansa teknisiä edelläkävijöitä Suomessa. Salissa oli jo sen avajaishetkellä maan ensimmäisten joukossa äänielokuvien näyttämiseen tarvittava tekniikka, ja 1950-luvulla sinne asennettiin Suomen ensimmäinen panorama-kangas. Samalla vuosikymmenellä yleisö saattoi elokuvanäytöksen alkua odotellessa katsoa televisiolähetyksiä aulaan rakennetussa erityisessä katsomossa, ja nauttia virvokkeita Bio-Baarissa, jonka ruokalista edusti aikansa pikaruokaa ja etnistä keittiötä. Ravintolatila toimi samalla galleriana nuorten taiteilijoiden vaihtuville näyttelyille. Teatteri kuului Adams-Filmille, jonka muita teattereita Helsingissä olivat mm. Erottajan Adams sekä Lasipalatsin Rex.


title: Kulttuuriareena Gloria

text: 1973 teatteri remontoitiin perusteellisesti, jonka seurauksena tilojen pinnat saivat niille tänäkin päivänä tunnusomaisen syvänpunaisen värin.


title: Kulttuuriareena Gloria

text: Elokuvateatteritoiminta päättyi 1995. Tämän jälkeen tila toimi joitakin vuosia teatterikäytössä, kunnes Helsingin kaupungin Nuorisoasiainkeskus perusti Kulttuuriareena Glorian vuonna 1999.


title: Kulttuuriareena Gloria

text:
Glorian muuntautumiskykyiset tilat ja tekniikka mahdollistavat esimerkiksi näytelmän ja rock-konsertin pitämisen saman päivän aikana. Tilat, tekniikka ja ravintolapalvelut räätälöidään aina tapahtumakohtaisesti.
Gloriassa on estradin ja muunneltavien tilojen lisäksi valo- ja äänitekniikka sekä kolme baaritiskiä. Lisäksi, Gloria tarjoaa videotallennusta ja ravintolapalvelua tapahtumien yhteydessä. Glorian ravintolapalvelusta vastaa Ravintolayhtiö Nousu Oy.
Pääestradi on 65m² ja salin yleisökapasiteetti on 600 henkilöä. Täydellä tuolikatsomolla kahdessa kerroksessa saliin mahtuu 300–400 henkilöä järjestelyistä riippuen. .


title: Kulttuuriareena Gloria

text:
Helsinkiläisten alle 30-vuotiaiden nuorten työllistäminen on oleellinen osa Glorian nuorisotyöllistä toimintaa. Gloria tarjoaa työkokeilu-, palkkatuki- sekä oppilaitosharjoittelupaikkoja valo- ja äänitekniikan, mediatuotannon sekä tapahtumatuotannon tehtävissä. Viidentoista vuoden aikana Gloria on työllistänyt satoja nuoria valo- ja äänitekniikkaan sekä erilaisiin tapahtumatuotannollisiin tehtäviin.
Gloria järjestää vuosittain useita erilaisia tapahtumia, vuonna 2013 Gloriassa järjestettiin yli 200 tapahtumaa jotka mm. olivat:


title: Focaccia

text: Focaccia on litteä leipä, jonka päällä on mausteita sekä muita ruoka-aineita. Yleensä sekä leipä että päällysteet paistetaan samalla kertaa. Uskotaan, että muinaiset etruskit taikka kreikkalaiset olisivat kehittäneet alkuperäisen reseptin, mutta nykyisin focaccia mielletään ligurialaiseksi ruoaksi. Focaccia on suosittua Italiassa, jossa sitä syödään esimerkiksi oliiviöljyllä ja yrteillä maustettuna sekä vihanneksilla, juustolla tai lihalla päällystettynä.


title: Focaccia

text: Focaccia syödään sellaisenaan tai pääruoan lisukkeena. Sitä käytetään myös kerrosvoileipien leipänä.


title: Focaccia

text: Focaccia-taikina tehdään gluteenipitoisista jauhoista, öljystä, vedestä, sokerista ja leivinhiivasta. Se muistuttaa pizza-taikinaa. Taikinan pintaa rikotaan terävällä esineellä, jotta hiivan muodostama hiilidioksidi pääsisi pakenemaan leivästä eikä pullistaisi leivän sisään "taskuja".


title: Diesel (brändi)

text: Diesel on kansainvälinen vaatemerkki, jonka nimellä valmistetaan asusteita, farkkuja ja muita vaatteita.


title: Diesel (brändi)

text: Yhtiö on laajentunut yli 80 eri maahan ja sillä on yli 5 000 liikettä ja yli 300 omaa liikettä ympäri maailman. Dieselin perusti Renzo Rosso 1978.


title: Diesel (brändi)

text: Dieselin merkkivuosia ovat:


title: Diesel (brändi)

text: Dieselin tuotannosta suuri osa on tällä hetkellä ulkoistettu keskisuuriin yrityksiin. Farkut valmistetaan pääosin Italiassa. Kaikki logistiikkaoperaatiot (tukkukauppa ja vähittäismyynti) on keskitetty yhteen paikkaan ja huolellisesti kontrolloitu. Yhtiön toiminta on levittäytynyt viiteen maanosaan. Nykyään Diesel on kansainvälinen konserni, jonka liikevaihto on yli 320 miljoonaa dollaria, josta 85% tulee Italian ulkopuolelta. Päätoimisto sijaitsee Molvenassa, Pohjois-Italiassa, mistä johdetaan yhtiön 15 sivutoimpistettä Euroopassa, Amerikassa ja Aasiassa. Diesel työllistää yli 1000 ihmistä maailmanlaajuisesti.


title: Diesel (brändi)

text: 1999 syntyi Dieselille kaksi itsenäistä "tytärbrändiä" Diesel kids ja 55dsl, jotka toimivat kuin omat yhtiöt, mutta tekevät yhteistyötä Italian päämajan kanssa.


title: Volkswagen Beetle

text: Volkswagen Beetle viittaa seuraaviin Volkswagen-malleihin:


title: Gérard Blitz

text: Gérard Blitz (1. elokuuta 1901 Amsterdam – 8. maaliskuuta 1979 Ganshoren) oli belgialainen uimari ja vesipalloilija. Hänen veljensä Maurice ja veljenpoikansa Gérard ovat myös olympiamitalisteja vesipallosta.


title: Gérard Blitz

text: Kesäolympialaisissa 1920 Blitz voitti mitalin sekä vesipallossa että uinnissa. Hän voitti pronssia 100 metrin selkäuinnissa ajalla 1.19,0 ja hopeaa Belgian joukkueen jäsenenä vesipallossa. Myös hänen veljensä Maurice oli mukana joukkueessa.


title: Gérard Blitz

text: 16. syyskuuta 1921 Blitz teki uuden maailmanennätyksen 400 metrin selkäuinnissa (ei enää kilpailulaji).


title: Gérard Blitz

text: Kesäolympialaisissa 1924 Blitz voitti toisen hopeamitalin vesipallossa.


title: Gérard Blitz

text: Vuonna 1990 Blitz valittiin International Swimming Hall of Famen jäseneksi.


title: Nivelside

text: Nivelside eli "ligamentti" () on säikeinen, runsaasti kollageenia sisältävä sidekudos, joka yhdistää kaksi nivelen muodostukseen osallistuvaa luuta toisiinsa ja pitää niveltä koossa. Nivelside voi sijaita joko nivelpussissa tai sen ulko- tai sisäpuolella. Nivelside muistuttaa kehon jänteitä ja eroaa niistä lähinnä sijainniltaan, sillä toisin kuin nivelside, jänne yhdistää lihaksen ja luun.


title: Zoologischer Garten Berlin

text: Zoologischer Garten Berlin ("Berliinin eläintieteellinen puutarha") on yksi maailman suurimmista eläintarhoista ja eläinlajien määrällä mitattuna suurin. Se sijaitsee läntisen Berliinin keskustassa Tiergartenin puiston laidalla lähellä samannimistä rautatieasemaa.


title: Zoologischer Garten Berlin

text: Yhdessä akvaarionsa kanssa se on yksi Berliinin nähtävyyksistä. Eläintarha aukesi ensimmäisen kerran 1. elokuuta 1844 ollen näin vanhin eläintarha Saksassa. Ensimmäiset eläimet eläintarhalle lahjoitti Preussin kuningas Fredrik Vilhelm IV. Toisen maailmansodan aikana koko eläintarhan alue tuhoutui täysin ja ainoastaan 91 eläintä selvisi hengissä. Eläintarhan tuho oli erityisen raju kun sitä verrataan koko kaupunkiin.


title: Zoologischer Garten Berlin

text: Nykyään eläintarhassa on arviolta 14 000 eri eläintä ja 1 500 eläinlajia 35 hehtaarin suuruisella alueella. Eläintarhavierailun kohokohtia oli isopandojen näkeminen (viimeinen kuoli elokuussa 2012), sillä niitä on ainoastaan muutamassa maailman eläintarhassa. Maailmanlaajuista huomiota on saanut osakseen myös vuonna 2006 Berliinin eläintarhassa syntynyt jääkarhu Knut. Kaikkien eläinten elinympäristöt on suunniteltu vastaamaan mahdollisimman hyvin niiden luonnollisia biotooppeja.


title: Zoologischer Garten Berlin

text: Berliinin eläintarhalla on eniten kävijöitä Euroopassa eli noin 2,6 miljoonaa kävijää vuosittain. Se on avoinna ympäri vuoden ja sinne pääsee helposti julkisilla kulkuvälineillä. Vierailijat pääsevät eläintarhaan joko eksoottisen elefanttiportin tai Hardenbergplatzin leijonaportin kautta. Berliinissä on myös toinen eläintarha, Tierpark Berlin, joka sijaitsee kaupungin itäisessä osassa.


title: Michael Spindler

text: Michael Spindler (s. 1942 Saksa) oli Applen toimitusjohtaja vuosina 1993–1996. Spindler kävi neuvotteluja Applen fuusioimisesta muun muassa IBM:n, Sun Microsystemsin ja Philipsin kanssa. Hänen seuraajaansa oli Gil Amelio.


title: Varjo (yhtye)

text: Varjo oli vuonna 1994 Heinolassa perustettu indie rock-yhtye. Yhtyeen musiikissa on vaikutteita goottirockista, post-punkista, shoegazingista ja ambientista.


title: Varjo (yhtye)

text: Yhtyeen perusti laulaja-kitaristi Antti Lautala. Alkuvaiheiden jälkeen kokoonpanon muodostivat Lautalan lisäksi kitaristi Henry Waldén ja basisti Kaide Luukkonen. Sopivaa rumpalia etsiessä yhtye käytti keikoilla ja levyillään rumpukonetta. "Ensinäytös"-EP julkaistiin omakustanteena vuonna 1997 ja pari vuotta myöhemmin Futurecords -levy-yhtiö perustettiin yhtyeen ympärille.


title: Varjo (yhtye)

text: Ensimmäinen pitkäsoitto "Kuka korvaa poistetun sydämen?" julkaistiin vuonna 2000 ja rumpukoneen korvasi rumpali Jaani Peuhu. Levyn myötä yhtye keikkaili aktiivisesti ja julkaisi "Korvaamaton" ja "Maailmanpyörä" -singleistään musiikkivideot. Debyyttilevyä markkinoitiin Suomen oloissa varsin omalaatuisesti. Ympäri Helsinkiä ja muitakin kaupunkeja levisi omituisia tarroja, joissa luki "Kuka korvaa poistetun sydämen?" Myös baarien vessat ja ruuhkabussit saivat osuutensa tarroista. Toinen pitkäsoitto "Paratiisissa" julkaistiin vuonna 2003 mutta sen jälkeisten keikkojen jälkeen Varjon ja Jaani Peuhun tiet erosivat. Uudeksi rumpaliksi otettiin Jari 'Kailis' Kailokari, joka aiemmin soitti mm. Kuudes Tunti -yhtyeessä.


title: Varjo (yhtye)

text: Vuonna 2006 Varjo julkaisi "Muistijälkiä"-albumin. Kiertueen jälkeen basisti Kaide Luukkonen erosi bändistä. Hänen tilalleen otettiin Arto Nevalainen. Yhtye joutui etsimään myös uuden rumpalin Kailiksen ilmoitettua erostaan. Jukka Laineen liityttyä yhtyeen rumpaliksi loppuvuodesta 2006 Varjon kokoonpano muodostui nykyisekseen. Vuoden 2007 alusta Varjo ilmoitti sivuillaan että Arton ja Varjon tiet erkanivat. Syyksi mainittiin muun muassa aikataulutuksen aiheuttamat ongelmat. Arton korvaajaksi tuli Suruaika-yhtyeen laulaja Matthew Pallasoja.


title: Varjo (yhtye)

text: Yhtyeen kitaristi Henry Waldén kuoli tapaturmaisesti 20. syyskuuta 2008 Helsingissä. Waldénin kuoleman jälkeen yhtye ilmoitti tekevänsä vielä yhden levyn ja sen jälkeen lopettavansa musiikin tekemisen Varjo-nimellä, Lautalan ja Waldénin vanhan herrasmiessopimuksen mukaisesti. Lautala, Laine ja Pallasoja jatkavat kuitenkin musiikin tekemistä kolmistaan uudella nimellä Silent Scream .


title: Varjo (yhtye)

text: Tammikuussa 2010 Varjo julkaisi postuumisti pitkään tekeillä olleen "Viimeinen näytös" -albumin, joka on omistettu yhtyeen edesmenneiden jäsenten Waldénin ja Lindforsin muistolle. Levy julkaistiin sekä cd:nä että kuvavinyylinä, ja se jäi Varjon viimeiseksi julkaisuksi.


title: Biljardihait

text: Birjardihait ("Poolhall Junkies") on biljardihenkinen trilleri, joka kertoo pool-taituri Johnnyn tarinan. Elokuva valmistui vuonna 2002.


title: Biljardihait

text: Johnny on lahjakas kepittäjä, joka joutuu hankaukseen hämäräperäisen opettajansa (Chazz Palminteri) kanssa. Johnnyn kouluttaja ei kuitenkaan halua päästää poikaa käsistään vaan korottaa panoksia - pian pallot asetetaan veralle viimeistä peliä varten. Panoksena ei ole enää raha, vaan henki...


title: Audi A3

text: Audi A3 on Audin vuodesta 1996 lähtien valmistama alemman keskiluokan henkilöautomalli.


title: Audi A3

text: Ensimmäisen sukupolven Audi A3 tuli Euroopan markkinoille syksyllä 1996. Se oli ensimmäinen malli, jossa käytettiin Volkswagen-konsernin PQ34/A4-pohjalevyä. Seuraavat samalle pohjalevylle perustuvat mallit olivat Škoda Octavia ja Volkswagen Golf IV. Alkuaan malli oli tarjolla vain kolmiovisena hatchbackina, sillä tarkoituksena oli luoda Golfia urheilullisempi imago.


title: Audi A3

text: Vuoden 1998 Euro NCAP -kolaritestistä Audi A3 sai tulokseksi neljä tähteä viidestä.


title: Audi A3

text: Moottorivalikoimassa olivat alun perin 1,6- (101 hv) ja 1,8-litraiset (125/150 hv) bensiinimoottorit sekä 1,9-litrainen (90 hv) turbodiesel. Tehokkaampi 1,8-litrainen oli turboahdettu. Kaikkien moottorien yhteyteen oli saatavissa nelivaihteinen automaattivaihteisto. Ensimmäiset mallit olivat pelkästään etuvetoisia.


title: Audi A3

text: Elokuussa 1997 esiteltiin 1,9-litraisen turbodieselin 110-hevosvoimainen versio. Samaan aikaan varustelua täydensivät etuistuinten sivuturvatyynyt ja kehittyneempi äänentoistojärjestelmä. Elokuussa 1998 tuli myös kauko-ohjattu keskuslukitus.


title: Audi A3

text: Heinäkuussa 1999 mallistoa täydennettiin viisiovisella korimallilla ja nelivetoisella quattro-mallilla, jossa turboahdetun 1,8-litraisen teho oli nostettu 180 hevosvoimaan.


title: Audi A3

text: Vuonna 2001 Audi A3 koki kasvojenkohotuksen, jossa se sai muun muassa uudet ajovalot ja etusäleikön. 1,9-litraisia dieselmoottoreita uudistettiin ja niiden tehovaihtoehdot olivat nyt 100 ja 130 hevosvoimaa. Myös sisusta koki uudistuksia ja tehokkaampien moottorien yhteyteen tuli kuusivaihteinen manuaalivaihteisto.


title: Audi A3

text: Audi esitteli A3:n toisen sukupolven keväällä 2003 Geneven autonäyttelyssä. Autossa käytettiin uutta PQ35/A5-pohjalevyä, joka oli myös muun muassa Volkswagen Golf V:n perusrakenteena. Pituutta oli tullut lisää viisi ja leveyttä kolme senttimetriä. Akseliväli puolestaan piteni 6,5 senttimetrillä. Ensimmäisenä esitelty korimalli oli kolmiovinen, viisiovinen Sportback seurasi vuonna 2004 ja kaksiovinen Cabriolet vuonna 2008. Sportbackin keulailme poikkesi hieman kolmiovisesta yhtenäisellä etusäleiköllään, mutta kolmiovinen muuttui samannäköiseksi vuonna 2005.


title: Audi A3

text: Vuoden 2003 Euro NCAP -kolaritestistä Audi A3 sai tulokseksi neljä tähteä viidestä.


title: Audi A3

text: Bensiinimoottoriksi oli aluksi valittavissa 1,6- (101/113 hv), 2,0- (148 hv) ja 3,2-litraiset (VR6, 247 hv). Pienitehoisinta lukuun ottamatta kaikki olivat suorasuihkutteisia FSI-moottoreita. Dieselvalikoimassa olivat 1,9 TDI (104 hv) ja 2,0 TDI (138 hv). Vuonna 2004 tuli lisäksi turboahdettu 2,0-litrainen (197 hv) bensiinimoottori ja 2006 dieselistä esiteltiin 168-hevosvoimainen versio.


title: Audi A3

text: Vuonna 2007 1,6 FSI korvattiin turboahdetuilla 1,4- (123 hv) ja 1,8-litraisilla (158 hv) TFSI-bensiinimoottoreilla.


title: Audi A3

text: Vuonna 2008 Audi A3 koki kasvojenkohotuksen, jossa se sai uuden etusäleikön ja -puskurin sekä LED-päiväajovalot. 2,0 litran dieselmoottorit saivat yhteispaineruiskutuksen, mutta tehovaihtoehdot (138/168 hv) pysyivät ennallaan. 3,2-litraisen VR6-moottorin valmistus päättyi. Uutena korimallina oli kaksiovinen ja kangaskattoinen Cabriolet.


title: Audi A3

text: Vuonna 2009 1,9 TDI poistui ja se korvattiin 1,6-litraisella TDI:llä, josta oli valittavana 89- ja 104-hevosvoimaiset tehoversiot. Bensiinimoottoripuolella 1,6-litrainen poistui ja tilalle tuli turboahdettu 1,2 TFSI (104 hv). Vuonna 2010 A3 sai pieniä ulkonäöllisiä uudistuksia, kuten kromilistan etupuskurin alasäleikköön.


title: Audi A3

text: Kolmannen sukupolven Audi A3 esiteltiin Geneven autonäyttelyssä keväällä 2012. Se oli ensimmäinen automalli, jossa käytettiin Volkswagen Groupin uutta modulaarista MQB-pohjalevyrakennetta. Hatchback-korimallia seurasi neliovinen sedan, joka esiteltiin New Yorkin autonäyttelyssä keväällä 2013. Samana vuonna esiteltiin myös kangaskattoinen Audi A3 Cabriolet. Syksyllä 2014 tuli lisäksi myyntiin ladattava hybridimalli E-tron.


title: Audi A3

text: Vuoden 2012 Euro NCAP -kolaritestistä Audi A3 sai tulokseksi täydet viisi tähteä.


title: Audi A3

text: Vuonna 2016 Audi A3 koki pienen kasvojenkohotuksen, jossa se sai muun muassa uudet ajovalot ja leveämmän etusäleikön. Uutena moottorina on turboahdettu kolmisylinterinen 1,0-litrainen (116 hv) bensiinimoottori.


title: Breckin Meyer

text: Breckin Erin Meyer (s. 7. toukokuuta 1974) on yhdysvaltalainen näyttelijä ja elokuvatuottaja. Meyer on tunnettu elokuvista "Karvinen" ja "Karvinen 2", joissa hän näyttelee Karvisen omistajaa, Eskoa. Meyer esiintyy myös muun muassa elokuvassa "Rottaralli", jossa hän esittää Nick Schafferia.


title: Breckin Meyer

text: Meyer on myös näytellyt "Heroes"-sarjan kolmannella tuotantokaudella muutamassa jaksossa sarjakuvakaupan myyjää.


title: Thomas Bayes

text: Thomas Bayes (1702 Lontoo, Englanti – 17. huhtikuuta 1761 Tunbridge Wells, Englanti) oli englantilainen matemaatikko ja presbyteeripappi, joka on tunnettu Bayesin teoreemasta, joka julkaistiin vasta hänen kuolemansa jälkeen.


title: Thomas Bayes

text: Bayes opiskeli logiikkaa ja teologiaa Edinburghin yliopistossa. Koska Bayes oli nonkonformisti, hänellä ei ollut pääsyä Oxfordin ja Cambridgen yliopistoihin.


title: Thomas Bayes

text: Bayesin tiedetään julkaisseen kaksi teosta: "Divine Benevolence, or an Attempt to Prove That the Principal End of the Divine Providence and Government is the Happiness of His Creatures" (1731) ja "An Introduction to the Doctrine of Fluxions, and a Defence of the Mathematicians Against the Objections of the Author of the Analyst" (1736), jossa hän puolustaa Isaac Newtonin laskentaoppia George Berkeleyn hyökkäystä vastaan.


title: Varpasalo

text: Varpasalo on saari Rääkkylän kunnassa, Itä-Suomessa. Lisäksi Varpasalo on myös kylä, paremmin sanottuna asutuskeskittymä saaren keskiosassa.


title: Varpasalo

text:
Saarella on pinta-alaa noin 27 neliökilometriä ja se onkin Suomen 15. suurin sisävesisaari.. Se kuuluu Oriveden vesistöön. Varpasaloa ja sen naapurisaarta Oravisaloa erottaa noin 500 metriä leveä ja kaksi kilometriä pitkä Ihalansalmi. Saaresta yli puolet on metsää ja kallioperä on liuskekiveä.
Oravisalon ja Varpasalon kotisivut www.pohjoisensaimaansaaristo.fi


title: Varpasalo

text: Varpasalon ensimmäiset asukkaat olivat Matti Tolvanen ja Pekka Lempinen vuodelta 1637. Silloin heidät luettiin oravisalolaisiksi, mutta jo 1638 Varpasalo-nimi mainitaan itsenäisenä. Vuonna 1697 saaressa oli neljä talollista. 1700-luvulla saari jaettiin kahtia Liperin ja Kiteen kesken, suunnilleen keskeltä. 1850-luvulla Varpasalo liitettiin kokonaan uuteen Rääkkylän kuntaan, vaikka Liperi hanketta vastusti. Kiista kävi senaatissa asti. 1880-luvulla ryhdyttiin pohtimaan saareen kansakoulua, mutta varpasalolaisten vastustuksen takia saareen saatin kansakoulu vasta 1910-luvulla. Vanha koulu paloi 1930-luvulla ja tilalle rakennettiin uusi. Jatkosodan aikana saaren eteläosiin kaivettiin panssarikiviesteitä, jotka kuuluvat Salpalinjaan.


title: Varpasalo

text: Enimmillään Varpasalossa oli asukkaita 1950-luvulla noin 200 henkeä. Sinä vuosikymmenenä saatiin myös Ihalansalmeen lossi. Sen jälkeen väkimäärä kääntyi laskuun. Kyläkoulu lopetti toimintansa 1976. Ihalansalmeen rakennettiin lossin tilalle silta 2000.


title: Varpasalo

text: Leskelä, Kähkölä, Pitkäniemi, Riihilahti, Varpasalo


title: Varpasalo

text:
Asukkaita saaressa on noin 70. Saaressa on useita maatiloja, saha, siitakesienikasvatusta, matkailutoimintaa ja muita yrityksiä. Moni Varpasalon asukas on eläkeläinen. Saarella on oma nuorisoseura ja marttakerho, jotka järjestävät tapahtumia kyläyhdistyksen (Saimaan saariston kehittämisyhdistys) ohella.
Varpasalossa on vpk ja oma paloauto (International).


title: Varpasalo

text: Rääkkylän entinen kunnanjohtaja Yrjö Eronen on kotoisin Varpasalosta.


title: Varpasalo

text: Varpasalossa on Voiniemen hovi ja hoviin kuuluva vanha kivinavetta. Se on rakennettu 1851 ja sen suunnittelija E.B. Lohrmann on suunnitellut myös Rääkkylän kirkon.


title: Tampereen nähtävyydet

text: Tämä on luettelo Tampereen nähtävyyksistä.


title: Langalla

text: Langalla () on yhdysvaltalainen Baltimoreen sijoittuva rikosdraamasarja. Sitä esitettiin Yhdysvalloissa HBO-kanavalla viisi tuotantokautta vuosina 2002–2008. Entisen rikostoimittajan David Simonin luoma ja yhdessä entisen poliisin Ed Burnsin kanssa käsikirjoittama sarja kertoo realistisella tavalla rappeutuvan urbaanin ympäristön ongelmista.


title: Langalla

text: Sarjan jokainen tuotantokausi keskittyy tarkastelemaan Baltimorea eri näkökulmista ja Baltimoren poliisin suhteita kaupungin eri toimijoihin. Esitysjärjestyksessä nämä ovat huumekauppa, satama, kaupunginhallinto ja byrokratia, koulujärjestelmä sekä lehdistö. Jokainen sarjan kausista sisältää koko kauden kestävän suuren juonikaaren, lisäksi sarjassa on läpi koko sarjan kulkevia teemoja ja juonikaaria. Sarjan suuri näyttelijäkaarti koostuu pääasiassa luonnenäyttelijöistä, jotka ovat vähemmän tunnettuja muista rooleistaan. Sarjan hahmogalleriassa ovat edustettuina baltimorelaiset lain molemmilta puolilta ja niin poliisit kuin rikollisetkin ovat hahmoina moniulotteisia.


title: Langalla

text: Vaikka sarja ei saanut kaupallista menestystä eikä se voittanut merkittäviä televisiopalkintoja, kriitikot ovat usein kuvanneet sitä yhdeksi kaikkien aikojen parhaimmista televisiosarjoista. Se on saanut tunnustusta realistisesta urbaanin elämän kuvauksestaan, taiteellisesta kunnianhimoisuudestaan sekä yhteiskuntapoliittisten teemojen käsittelystä.


title: Langalla

text: Suomessa sarjaa on esitetty MTV3- ja Sub-kanavilla vuodesta 2004, lähinnä myöhäisilloissa. Yle TV2 alkoi esittää sarjaa uusintana ensimmäisestä tuotantokaudesta alkaen tammikuussa 2013. Ylen ohjelmistossa sarjasta käytetään sen alkuperäistä englanninkielistä nimeä.


title: Langalla

text: David Simonin mukaan hänen oli alun perin tarkoitus luoda poliisidraama, joka perustuisi löyhästi hänen käsikirjoittajatoverinsa Ed Burnsin kokemuksiin murhaetsivänä. Burns oli ollut usein turhautunut Baltimoren poliisilaitoksen byrokratiaan työskennellessään pitkitettyjen tapausten parissa, joiden päämääränä oli saada väkivaltaisia huumediilereitä kiinni käyttämällä valvontamenetelmiä; Simon näki yhtäläisyyksiä omiin koettelemuksiinsa "The Baltimore Sun" -sanomalehden rikostoimittajana.


title: Langalla

text: Simon valitsi sarjan tapahtumapaikaksi Baltimoren, koska se oli hänelle tuttu. Ollessaan käsikirjoittajana ja tuottajana NBC:n sarjassa "Homicide – pelon kadut", joka perustui hänen kirjaansa "", Simon oli riitautunut NBC-kanavan johdon kanssa, joka oli tyytymätön sarjan pessimismiin. Simon halusi välttää samanlaista yhteenottoa, ja valitsi "The Wiren" kodiksi HBO:n, sillä hän oli työskennellyt kanavan kanssa ennenkin minisarjassa "The Corner". HBO oli aluksi epävarma poliisidraaman ottamisesta ohjelmistoonsa, mutta lopulta suostui tuottamaan pilottijakson. Simon tapasi Baltimoren pormestarin ja kertoi tälle haluavansa antaa karun kuvauksen kaupungin tietyistä osista; hän oli tervetullut uudestaan työskentelemään kaupunkiin. Hän toivoi, että sarja muuttaisi joidenkin katsojien mielipiteitä, mutta sanoi ettei sarjalla luultavasti olisi vaikutusta sen kuvaamiin ongelmiin.


title: Langalla

text: Sarjan roolitusta on kehuttu siitä, että se vältteli isojen elokuvatähtiä ja tarjosi luonnenäyttelijöitä, jotka vaikuttavat luonnollisilta rooleissaan. Näyttelijäkaartin ulkonäköä on kokonaisuudessaan luonnehdittu televisio-odotuksia uhmaavaksi, esitellen todellisen vaihteluvälin ihmisissä. Suurin osa näyttelijöistä on afroamerikkalaisia, mikä on yhtenäistä Baltimoren väestön kanssa.


title: Langalla

text: Alustava näyttelijäkokoonpano koottiin koe-esiintymisten kautta. Lance Reddick sai Cedric Danielsin roolin koe-esiinnyttyään useampaan eri rooliin. Michael K. Williams sai Omar Littlen roolin vain yhden koe-esiintymisen perusteella.


title: Langalla

text: Suuri osa näyttelijöistä esiintyi aiemmin HBO:n ensimmäisessä tunninmittaisessa draamasarjassa "Kylmä rinki". J. D. Williams, Seth Gilliam, Lance Reddick ja Reg E. Cathey esiintyivät merkittävissä rooleissa "Kylmässä ringissä", kun taas useat "Langalla"-sarjan tähdet, kuten Wood Harris, Frankie Faison, John Doman, Clarke Peters, Domenick Lombardozzi, Michael Hyatt, Michael Potts ja Method Man näyttelivät ainakin yhdessä "Kylmän ringin" jaksoista. Lisäksi useat näyttelijät ja kuvausryhmän jäsenet olivat mukana HBO:n aiemmassa minisarjassa "The Corner", kuten Clarke Peters, Reg E. Cathey, Lance Reddick, Corey Parker Robinson, Robert F. Chew ja Delaney Williams.


title: Langalla

text: Jokaisen jakson avaa niin sanottu ”cold open”, kohtaus ennen alkutekstejä, joka harvoin sisältää mitään juonen kannalta tärkeää. Sitten kuva haihtuu tai katkeaa mustaksi samalla kun alkumusiikki alkaa soida. Seuraavaksi näytetään sarjan alkutunnus, joka koostuu toisistaan nopeilla leikkauksilla erotetuista, pääosin lähikuvia sisältävistä otoksista, jotka liittyvät sarjan kausittain vaihtuvaan asiasisältöön. Alkutekstit koostuvat pelkistä näyttelijöiden nimistä, eikä heidän näyttelemiään hahmoja todenneta erikseen. Lisäksi näyttelijöiden kasvoja näkyy tuskin lainkaan. Alkutunnuksen lopussa näytetään lainaus jonkin hahmon vuorosanasta kyseisessä jaksossa. Sarjassa oli kolme poikkeusta: ensimmäisen kauden viimeinen jakso, jossa fraasi ”All in the game” lasketaan perinteiseksi westbaltimorelaiseksi sanonnaksi; neljännen kauden viimeinen jakso, joka käyttää lainauksessa laudoitettuun asumattomaan taloon kirjoitettuja sanoja; ja sarjan viimeinen jakso, jossa lainataan H. L. Menckeniä. Etenevät tarinakaaret avautuvat usein eri paikoissa samaan aikaan. Jaksot harvoin päättyvät cliffhangeriin, vaan ne loppuvat haihtuen tai katkaisten mustaan loppumusiikin soidessa.


title: Langalla

text: Käsikirjoittajat pyrkivät luomaan todenmukaisen kuvauksen yhdysvaltalaisesta kaupungista perustuen heidän omiin kokemuksiinsa. Alun perin "The Baltimore Sunin" rikostoimittajana toiminut Simon vietti vuoden poliisin henkirikosyksikössä tehden tutkimusta kirjaansa "Homicide: A Year on the Killing Streets". Siellä hän tapasi Burnsin, joka työskenteli Baltimoren poliisilaitoksella 20 vuotta, ja toimi myöhemmin opettajana kantakaupunkilaisessa koulussa. Kaksikko tutki vuoden ajan Baltimoren huumekulttuuria ja köyhyyttä kirjaan "The Corner: A Year in the Life of an Inner-City Neighborhood". Sarjassa käsiteltiin useita juonia, jotka perustuivat heidän kokemuksiinsa.


title: Langalla

text: Todenmukaisten hahmojen luonti oli keskeistä sarjan pyrkimyksessä realismiin. Simon on kertonut, että useimmat niistä ovat yhdistelmiä oikeista baltimorelaisista henkilöistä. Esimerkiksi rikollinen Donnie Andrews oli pääasiallinen inspiraatio Omar Littlen hahmolle. Poliitikko Martin O’Malley oli yksi Tommy Carcettin innoitteista. Sarjaan valittiin usein pieniin rooleihin henkilöitä, ketkä eivät näyttele ammatikseen, mikä erottaa sen muista televisiosarjoista kuvaten sen esittämän ”oikean kaupungin kasvot ja äänet”. Käsikirjoituksessa käytettiin nykyaikaista slangia, mikä tehostaa sen katsomiskokemusta.


title: Langalla

text: Sarjassa kuvataan todenmukaisesti sekä poliisityötä että rikollistoimintaa. Joidenkin raporttien mukaan oikeat rikolliset ovat katsoneet sarjaa toimiakseen poliisin etsintätekniikoita vastaan. Viides tuotantokausi kuvasi "Baltimore Sunin" uutistoimitusta ja sitä on sanottu kaikkein realistisimmaksi median kuvaukseksi elokuvissa tai televisiossa.


title: Langalla

text: "Langalla" omaa suuren päänäyttelijäkaartin, jota täydentävät useat sivuhahmot, jotka täyttävät sarjassa esitetyt instituutiot. Suurin osa näyttelijöistä ovat mustaihoisia, mikä kuvastaa täsmällisesti Baltimoren väestöryhmää.


title: Langalla

text: Ensimmäisen tuotantokauden päähahmot jaettiin lakia ja järjestystä ylläpitäviin virkamiehiin sekä huumekauppaa tekeviin rikollisiin. Tutkimusryhmä laitettiin liikkelle rikosetsivä Jimmy McNultyn (Dominic West) tekojen myötä, jonka uppiniskaiset taipumukset ja henkilökohtaiset ongelmat täydentävät hänen kykyjään toimia rikospoliisina. Ryhmää johti komisario Cedric Daniels (Lance Reddick), jonka hyvän tutkimuksen tuottamisen halu vaikeutti usein hänen uratavoitteitaan. Kima Greggs (Sonja Sohn) oli kykenevä etsivä, jolle kollegat olivat kateellisia, ja jonka tyttöystävä koki poliisin työn liian vaaralliseksi. Hänen työtään helpotti suuresti hänen ilmiantajansa, huumeriippuvainen Bubbles (Andre Royo). Kuten Greggs, työpari Thomas ”Herc” Hauk (Domenick Lombardozzi) ja Ellis Carver (Seth Gilliam) määrättiin työryhmään huumeyksiköstä. Kaksikon alustavasti väkivaltainen luonne lopulta kukistettiin, kun he osoittautuivat hyödyllisiksi paskaduunissa. He toimivat joskus koomisena kevennyksenä yleisölle. Väliaikaisen työryhmän täydensivät Lester Freamon (Clarke Peters) ja Roland ”Prez” Pryzbylewski (Jim True-Frost). Vaikka heitä ei aluksi pidetty tärkeinä ryhmän jäseninä, Freamon osoittautui kykeneväksi ja menetelmälliseksi tutkijaksi, jolla oli tapana huomata pienet mutta tärkeät yksityiskohdat, ja Prez osoittautui hyödylliseksi sinnikkyydellään, kun hän työskenteli näennäisen murtumattomien koodien parissa.


title: Langalla

text: Näitä tutkijoita valvoivat kaksi korkea-arvoista poliisijohtajaa, jotka piittasivat enemmän politiikasta ja omista uristaan kuin tapauksesta, apulaispoliisipäällikkö Ervin Burrell (Frankie Faison) ja rikosylikomisario William Rawls (John Doman). Valtion asianajaja Rhonda Pearlman (Deirdre Lovejoy) toimi lainmukaisena yhteyshenkilönä tutkimusryhmän ja oikeustalon välillä. Henkirikosyksikössä, Bunk Moreland (Wendell Pierce) oli lahjakas ja kuivan huumorintajun omaava, alkoholistinen etsivä, joka oli McNultyn työpari, jota valvoi sarkastinen ylikonstaapeli Jay Landsman (Delaney Williams). Tuomari Phelan (Peter Gerety) pani tutkimusryhmän liikkelle.


title: Langalla

text: Tutkijoiden kohteena oli Avon Barksdalen huumeimperiumi. Häikäilemätöntä Barksdalea (Wood Harris) auttoi liike-elämästä kiinnostunut Stringer Bell (Idris Elba). Avonin siskonpoika D’Angelo Barksdale (Larry Gilliard Jr.) pyöritti yhtä enonsa alueista, mutta omasi syyllisen omatunnon, kun taas uskollinen Wee-Bey Brice (Hassan Johnson) oli vastuussa useista Avonin käskystä toteutetuista murhista. D’Angelolle työskentelivät Poot (Tray Chaney), Bodie (J. D. Williams) ja Wallace (Michael B. Jordan), joista kaikki olivat katutasolla toimivia huumediilereitä. Wallace oli älykäs mutta naiivi nuori, joka oli huumekaupan ansassa, ja Poot karkea nuori mies, joka otti mieluummin käskyjä vastaan kuin antoi niitä. Omar Little (Michael K. Williams), maineikas baltimorelainen ryöstäjä, joka teki elantonsa ryöstämällä huumediilereitä, oli toistuva kiusa Barksdalen rikollisjengille.


title: Langalla

text: Toinen kausi esitteli uuden liudan hahmoja, jotka työskentelivät Baltimoren satama-alueella, kuten Spiros ”Vondas” Vondopoulos (Paul Ben-Victor), Beadie Russell (Amy Ryan) ja Frank Sobotka (Chris Bauer). Vondas oli maailmanlaajuisen salakuljetusoperaation apulaispomo, Russell kokematon satamapoliisi ja yksinhuoltajaäiti, joka joutuu keskelle suurta murhatutkintaa, ja Frank Sobotka ahtaajaliiton puheenjohtaja, joka sekaantui rikollisiin puuhiin pelastaakseen liittonsa. Myös toisella kaudella esiintyviä hahmoja olivat Nick Sobotka (Pablo Schreiber), Frankin sisarenpoika; Ziggy Sobotka (James Ransone), Frankin ongelmiin joutuva poika; ja ”Kreikkalainen” (Bill Raymond), Vondasin salaperäinen pomo. Kauden lopussa huomio kohdistui poispäin satamasta ja uudet hahmot jäivät taakse.


title: Langalla

text: Kolmannella kaudella tuotiin useita aiemmin pienemmissä rooleissa esiintyneitä hahmoja suurempiin rooleihin. Rikosetsivä Leander Sydnor (Corey Parker Robinson), Bodie (J. D. Williams), Omar (Michael K. Williams), Proposition Joe (Robert F. Chew) ja rikosylikomisario Howard ”Bunny” Colvin (Robert Wisdom). Colvin johti läntistä osaa kaupungista, missä Barksdalen jengi toimi, ja juuri ennen eläkkeelle siirtymistä keksi radikaalin keinon huumeongelman hoitamiseksi. Proposition Joe, itäisen puolen varovainen huumeparoni, työskenteli tiiviimmin Barksdalen organisaation kanssa. Sydnor, nouseva nuori tähti poliisilaitoksella ensimmäisellä kaudella, palasi rikosyksikköön. Bodie oli noussut pikku hiljaa Barksdalen jengissä; hän oli syntynyt huumekauppaan ja näytti hurjaa soveltuvuutta siihen. Omar kantoi kaunaa Barksdalen jengille ja kävi organisaatioon kiinni yhä kovemmin.


title: Langalla

text: Uusia hahmoja kaudella olivat muun muassa Tommy Carcetti (Aidan Gillen), kunnianhimoinen kaupunginvaltuutettu; pormestari Clarence Royce (Glynn Turman), jonka Carcetti aikoi syrjäyttää; Marlo Stanfield (Jamie Hector), uuden huumejengin johtaja, joka pyrki haastamaan Avonin hallinta-aseman; ja Dennis ”Cutty” Wise (Chad Coleman), juuri vankilasta päässyt mies, joka oli epävarma tulevaisuudestaan.


title: Langalla

text: Neljännellä kaudella neljä nuorta hahmoa liittyi sarjaan: Duquan Dukie Weems (Jermaine Crawford), Randy Wagstaff (Maestro Harrell), Namond Brice (Julito McCullum) ja Michael Lee (Tristan Wilds). Hahmot ovat ystävyksiä, jotka käyvät West Baltimoren yläkoulua. Myös Norman Wilson (Reg E. Cathey), Carcettin kampanjapäällikkö.


title: Langalla

text: Viidennellä kaudella päähahmoiksi nousi useampi henkilö. Gbenga Akinnagbe palaa hahmoonsa Chris Partlow’na, Stanfieldin organisaation jäsenenä. Neal Huff palaa rooliinsa pormestarin kansliapäällikkönä, Michael Steindorfina, jota hän esitti aiemmin neljännellä kaudella. Kaksi muuta aiemmin sarjassa vieraillutta näyttelijää ovat Michael Kostroff, joka esittää korruptoitunutta asianajajaa Maurice Levyä, ja Isiah Witlock Jr., joka esittää senaattori Clay Davisia. Aiemmin tuotantoryhmässä toiminut Clark Johnson näytteli Augustus Haynesia, "The Baltimore Sunin" periaatteellista päätoimittajaa. Kaksi muuta näyttelijää ovat mukana uutistoimistossa; Michelle Paress ja Tom McCarthy esittävät nuoria toimittajia Alma Gutierrezia ja Scott Templetonia.


title: ANSI-taide

text: ANSI-taide on ASCII-taiteen kaltaista merkkigrafiikkaa, joka käyttää hyväkseen MS-DOSin ANSI.SYS-ajurin ohjauskoodeja ja IBM PC:n näytönohjainten 8-bittistä tekstitilamerkistöä. Käytettävissä on siis huomattavasti enemmän erilaisia merkkejä kuin ASCII-kuvissa ja lisäksi kuvia voidaan värittää 16 eri värillä (8 taustaväriä, 16 edustan väriä). Yleensä ANSI-kuvat eivät kuitenkaan juurikaan muistuta ulkonäöltään ASCII-kuvia, sillä kirjainten ja välimerkkien sijasta niissä käytetään lähinnä palikkamaisia rasterimerkkejä (engl. "raster block"). Siten ANSI-taidetta voidaan pitää tietyllä tavalla ASCII-taiteen ja pikseligrafiikan välimuotona. ANSI-standardin ohjauskoodit mahdollistavat myös kuvien animoinnin ja näin tehtyjä tuotoksia kutsutaan usein "ansimaatioiksi".


title: ANSI-taide

text: ANSI-taiteen kulta-aika oli modeemilla käytettävissä BBS-järjestelmissä eli "purkeissa", joiden tekstimuotoinen käyttöliittymä kuvitettiin usein ANSI-grafiikalla. BBS:t olivat erittäin suosittuja Suomessa 1990-luvun alkupuoliskolla ja siten ANSI-taidettakin harrastettiin paljon. Nykyään Internet on paljolti syrjäyttänyt BBS:t eikä MS-DOSiakaan juuri käytetä ja taidemuodon merkitys on siten vähäisempi. Harrastajia kuitenkin riittää yhä, erityisesti demoskenen yhteydessä. Kilpailuita ANSI-taiteelle järjestetään edelleen jonkin verran demopartyilla ja Internetissä ja ANSI-taiteilijat keskustelevat keskenään Internet-foorumeilla ja IRC-kanavilla. ANSI-grafiikkaa on käytetty myös monien pelien kuvituksena.


title: ANSI-taide

text: ANSI-kuvien piirtäminen onnistuu teoriassa millä tahansa tekstieditorilla, mutta tämä on hankalaa ja aikaavievää, sillä se vaatii ohjauskoodien kirjoittamista käsin ja kuvan lopullista ulkonäköä on hyvin vaikea hahmottaa. Siksi ANSI-taiteilijoita varten on kehitetty monia työkaluja, tunnetuimpina kenties TheDraw ja ACiDDraw. PabloDraw eroaa vanhemmista editoreista siten, että se toimii MS-DOSin lisäksi myös Windowsissa ja lisäksi mahdollistaa useamman piirtäjän samanaikaisen työskentelyn samalla tiedostolla Internetin kautta.


title: Birgit Tengroth

text: Birgit Tengroth (syntymänimeltään "Eva Birgitta Tengroth"; 13. heinäkuuta 1915 Tukholma – 21. syyskuuta 1983 Osmö, Nynäshamn) oli ruotsalainen näyttelijä ja kirjailija.


title: Birgit Tengroth

text: Tengroth debytoi "Barnens brevlåda" -radio-ohjelmassa vuonna 1925. Hän aloitti näyttelijäuransa roolilla elokuvassa "Mordbränneskan" vuodelta 1926 ja opiskeli Royal Operan balettikoulussa vuosina 1926–1931. Elokuvaroolien lisäksi hän näytteli Blanche-, Vasan- ja Riksteatern-teattereissa. Kirjailijana hän debytoi vuonna 1948 julkaistulla novellikokoelmalla "Jano" ("Törst"), joka herätti keskustelua eroottisesta suorasukaisuudestaan. Ingmar Bergmanin elokuva "Jano" vuodelta 1949 perustuu kyseiseen teokseen.


title: Birgit Tengroth

text: Tengroth oli vuosina 1944–1950 naimisissa kulttuurijournalisti Stig Ahlgrenin kanssa ja vuosina 1950–1952 Tanskan kauppaministerin (sittemmin pääministerin) Jens Otto Kragin kanssa. 1950-luvulla Ahlgren kääntyi katoliseen uskoon. 1960-luvulla hän vetäytyi sairaana syrjään asumaan yhdessä entisen miehensä Stig Ahlgrenin kanssa. Tengroth kuoli vuoden 1983 syyskuussa 68-vuotiaana.


title: Nollakohta

text:
Funktion nollakohta eli juuri on funktion "f"("x") sellainen "x":n arvo, jolla funktio saa arvon nolla eli
Sen mukaan kuuluuko nollakohta (juuri) rationaali- , reaali- tai kompleksilukuihin, nollakohtaa voidaan nimittää rationaaliseksi, reaaliseksi tai kompleksiseksi nollakohdaksi (juureksi).


title: Nollakohta

text:
Algebran peruslauseesta seuraa, että polynomifunktiolla on täsmälleen yhtä monta nollakohtaa kuin sen aste on. . Nollakohta voi kuitenkin olla moninkertainen. Esimerkiksi polynomifunktiolla
on nollakohta "x" = 3, sillä "f"(3) = 3² − 6 × 3 + 9 = 0.


title: Nollakohta

text:
Kyseessä on kaksinkertainen nollakohta, mikä nähdään siitä että kyseinen funktio "f"("x") voidaan sieventää muotoon
Tästä nähdään, että "x"=3 on funktion kaksinkertainen nollakohta.


title: Rumer Willis

text: Rumer Glenn Willis (s. 16. elokuuta 1988 Paducah, Kentucky) on yhdysvaltalainen näyttelijä. Willisin vanhemmat ovat näyttelijät Bruce Willis ja Demi Moore.


title: Rumer Willis

text: Willis teki ensimmäisen elokuvaroolinsa vuonna 1995 elokuvassa "Now and Then", jossa hän esiintyi taiteilijanimellä Willa Glen.


title: Rumer Willis

text: Willisillä on kaksi siskoa, Scout (s. 1991) ja Tallulah (s. 1994). Vuoden 2006 syksyllä Willis lähti opiskelemaan Etelä-Kalifornian yliopistoon.


title: Merkinantopistooli

text: Merkinantopistooli (yleiskielessä myös valopistooli) on merkinantoon ja valaisuun tarkoitettu ampuma-ase. Siinä käytetään merkinantopatruunaa eikä sillä voi ampua muita patruunoita. Merkinantopatruunassa on valoa, savua tai ääntä synnyttävä osa.


title: Merkinantopistooli

text: Tietynkokoisen vesikulkuneuvon katsastusvarustukseen edellytetään sisältyvän mm. merkinantoväline. Valopistoolilla apua hälytettäessä tulee ampua lähes suoraan ylöspäin, jotta valosignaali näkyy mahdollisimman kauan ja ampujan sijainti voidaan helpommin paikantaa. Sen sijaan valaistaessa tulee ampua noin 45:n asteen korolla valaistavan kohteen tai alueen tuulenpuolelle, jolloin tuuli kuljettaa laskuvarjossa leijuvan, lentoratansa lakipisteessä syttyneen soihdun valaistavan alueen yli.


title: Merkinantopistooli

text: Pistoolilla ammutaan ilmaan valoraketti, joka ominaisuuksistaan riippuen nousee 100-300 metrin korkeuteen, valaisten 8–30 sekuntia, 10 000 - 40 000 kandelan teholla. Valopistoolilla voidaan myös ampua ääntä tuottavaa patruunaa, joka tuottaa jopa 170 desibelin äänen.


title: Merkinantopistooli

text: Suomessa merkinantopistoolin hankkimiseen ja hallussapitoon vaaditaan poliisin lupa.


title: Helsingin Suunnistajat

text: Helsingin Suunnistajat ry. (HS) on vuonna 1943 perustettu suunnistuksen erikoisseura sekä kilpasuunnistajille että harrastesuunnistajille ja kuntoilijoille. Seuraan kuuluu 800 jäsentä, joista yli viidesosa on alle 21-vuotiaita. Jäsenistä 60 % asuu Helsingissä ja 35 % Espoossa ja Vantaalla. Helsingin Suunnistajat on Suomen eturivin suunnistusseuroja ja on voittanut mm. Jukolan viestin kahdeksan kertaa.


title: Helsingin Suunnistajat

text: Seuran järjestämät viikoittaiset Iltarastit ovat jo vuosia olleet suurelle yleisölle näkyvin osa seuran toimintaa. Vuosittain Iltarasteilta kirjataan kaikkiaan 10 000 suoritusta yhteensä noin 35 tilaisuudesta.


title: Helsingin Suunnistajat

text: Iltarastit ovat kaikille suunnistuksesta kiinnostuneille tarkoitettuja avoimia tapahtumia. Ne eivät ole suunnistuskilpailuja vaan jokainen osanottaja voi itse valita suunnistamansa matkan ja lähtöajan. Kukin seuran jäsen toimii vuosittain 1-2 kertaa Iltarasteilla toimitsijatehtävissä. Iltarastien lisäksi seura järjestää keväisin ja syksyisin kolmiosaisen Firmaliiga-sarjakilpailun.


title: Helsingin Suunnistajat

text: Suunto Games on seuran järjestämä kaksipäiväinen lähes 1 500 osanottajaa kokoava kansainvälinen suunnistuskilpailu, jota pidetään yhtenä kevään merkittävimpänä kotimaisena suunnistustapahtumana.


title: Helsingin Suunnistajat

text: Lisäksi seura on järjestänyt muita huomattavia suunnistuskilpailuja, kuten Jukolan viestin Vierumäellä 1984, Suunnistuksen maailmancupin osakilpailun Salmissa 1992 ja Nuorten Jukolan Helsingin keskuspuistossa 2003.


title: Grimlock

text: Grimlock on "Transformers"-universumissa esiintyvä Autobotti, joka on nähty joissain jatkumoissa alkukantaisten Dinobottien johtajana ja muualla kokeneena sotaveteraanina. Hasbron luoma hahmo esiintyi ensimmäisen kerran vuonna 1984 "The Transformers" -animaatiosarjassa.


title: Grimlock

text: Alkuperäisessä "The Transformers" -sarjassa Grimlock on itsepäinen ja yleensä se, joka saapuu viime hetkellä pelastamaan tilanteen. Grimlock on myös Autobottien voimakkaimpia henkilöitä, yhtä voimakas kuin Megatron. Ainoastaan Optimus Prime saattaa olla häntä voimakkaampi. Grimlock muuntautuu "Tyrannosaurukseksi" ja pystyy tässä muodossa ampumaan tulta suustaan.


title: Grimlock

text: Grimlock on väkivaltainen ja itsekeskeinen, eikä ikinä halua kuunnella toisten neuvoja. Todellisuudessa hän kuitenkin suhtautuu omien Dinobottiensa johtamiseen vastuullisesti ja kaikesta huolimatta huolehtii taistelukentilläkin näiden turvallisuudesta. Sarjakuvan alkuaikoina Grimlockilla oli suuria erimielisyyksiä Autobottijohtaja Optimus Primen kanssa. Optimus Primen kuoltua, Grimlock vaati itselleen Autobottien komentajuutta, koska hän on kaikista vahvin. Autobotit eivät kuitenkaan sallineet tätä, koska Grimlockissa ei ollut oikean Autobottijohtajan piirteitä. Decepticon Trypticonin hyökättyä Autobottien päämajaan, joutui moni Autobot Trypticonin valtavan tulivoiman uhriksi. Dinobottien naureskellessa Autobottien heikkoudelle, Grimlock alkoi oikeasti huolestua Autobottien turvallisuudesta ja ymmärsi että ilman osaavaa johtajaa ei voisi johtaa kuin "romukasaa". Grimlock hyökkäsi Trypticonin kimppuun, mutta ei pärjännyt kauan yksin, ennen kuin Dinobotit tulivat auttamaan häntä. Dinobotit yhdessä saivat Trypticonin pakenemaan.


title: Grimlock

text: Autobotit valitsivat yksimielisesti Grimlockin uudeksi johtajaksi, tämän todistettua kyvykkyytensä.


title: Grimlock

text: Valitettavasti johtajuus meni nopeasti Grimlockin päähän ja hän teki itsestään diktaattorin, joka piti kruunua päässään. Tämän aikana hän mm. tuomitsee Autobotti Blasterin petturiksi ja vangitsee tämän.


title: Grimlock

text: Fortress Maximuksen johtaman Autobottijoukkion saapuessa Maahan, Grimlock raivostuu, toisen johtajan saapuessa paikalle ja vaatii kaksintaistelua, jonka voittaja saisi Autobottien johtajuuden. Fortress Maximus kieltäytyy, mutta Blaster suostuu Maximuksen tilalle taistelemaan. Grimlock ja Blaster taistelevat Kuussa. Kesken taistelun Decepticonit käyttävät tilaisuutta hyväkseen ja hyökkäävät suuren, avuttoman Autobottijoukkion kimppuun. Grimlock tulee taas järkiinsä ja ymmärtää, että hyvän johtajan pitäisi huolehtia alaisistaan, eikä keskittyä omiin voimiinsa. Grimlock ja Blaster lopettavat erimielisyytensä ja taistelun tasapeliin ja käyvät yhdessä Decepticon-armeijan kimppuun. Hetkessä kaksikko onnistuu karkottamaan Decepticonit ja Grimlock pyytää anteeksi omilta sotureiltaan. Pian, Optimus Primen palattua takaisin eloon, Grimlock luovutti johtajuutensa hänelle ja toimi Optimus Primen oikeana kätenä, yhdessä Fortress Maximuksen kanssa.


title: Grimlock

text: Decepticon Starscreamin saatua valtavat voimat Alikannalta, Grimlock toimi yhdessä Decepticon-johtaja Scorponokin kanssa liittoutuneiden transformerien johtajana, yrittäen pysäyttää Starscreamin. Valitettavasti Grimlock joutui keskelle Decepticon-Pretendereiden ja Starscreamin välistä tulitusta ja sai valtavat vahingot ja joutui deaktivoiduksi.


title: Grimlock

text: Myöhemmin pääkirurgi Ratchet yritti eptoivoissaan saada Starscreamin tuhoamat Autobotit takaisin toimintakuntoon. Grimlock oli yksi näistä. Kun ryhmä naamioituneita Decepticon- Micromastereita antoi Ratchetille kutsun tulla Cybertronille, hän otti Grimlockin, Jazzin ja Goldbugin mukaan. Kutsu oli kuitenkin Decepticon-johtaja Megatronin ansa. Tästä huolimatta Ratchet onnistui antamaan Grimlockille, Jazzille ja Goldbugista muuttuneelle Bumblebeelle Pretander-kuoret. Yhdessä he onnistuivat tuhoamaan Megatronin juonen, vaikka Ratchet menehtyi.


title: Grimlock

text: Autobotti Wheeljackin rakennettua kolme ensimmäistä Dinobottia, Grimlock oli näiden johtaja.


title: Grimlock

text: Ensimmäisen kauden lopussa Decepticonit ja Constucticonit hyökkäsivät Autobottien tukikohtaan, Arkkiin, joka oli tyhjä. Grimlockin johtamat, tukikohdassa kaiken varalta olleet Dinobotit pysäyttivät Decepticonit viime hetkellä.


title: Grimlock

text: Grimlockia voi helposti pitää typeränä, vähä-älyisenä ja vain sotaa ajattelevana sekopäänä. Todellisuudessa hänen pahin ongelmansa on hänen uskonsa raakaan voimaan ja oman suuren egonsa olemassaolo.


title: Grimlock

text: Tämän alta Grimlockista löytyy harkitseva, viisas ja erinomainen taktikko, joka osaa huolehtia omista miehistään yhtä huolehtivaisesti kuin Optimus Primekin.


title: Grimlock

text: Grimlockin aseina ovat käsiase, joka ampuu sekä laser-säteitä, että aseessa kiinni olevaa kahta ohjusta. Grimlockin toinen ase on kuitenkin kaikista voimakkain: Energon-miekka. Kuten Grimlock itse luonnehtii miekkaansa: "Grimlockin Energon-miekka leikkaa mitä tahansa.". Tämä on täysin totta, sillä miekka leikkaa mitä tahansa, oli sitten kyseessä panssari tai voimakenttä.


title: Grimlock

text: Toisella kaudella Decepticonit onnistuivat saamaan Autobotit vangeiksi Washington DC:ssä. Tälläkin kertaa Grimlockin johtamat Dinobotit saapuivat viimeisinä paikalle ja pelastivat päivän.


title: Grimlock

text: Animaatiosarjan käsikirjoittaja David Wise on haastattelussa 1992 kertonut että Grimlockin persoonallisuus perustuu elokuvaohjaaja John Watersiin.


title: Grimlock

text: Grimlock tuli kuvioihin Optimus Primen saapuessa tukijoukkojensa kanssa Decepticonien hyökkäyksen kohteeksi joutuvaan Autobot Cityyn. Grimlockin johtamat Dinobotit yrittivät pysäyttää Devastatorin, mutta epäonnistuivat. Myöhemmin Grimlock oli Hot Rodin ja Kupin mukana matkalla kohti Cybertronia, Unicronin hyökätessä sinne. Grimlock pelasti pulaan joutuneet Hot Rodin ja Kupin, näiden ollessa pahimmassa mahdollisessa tilanteessa, Quintessonien vankeina. Myöhemmin Grimlock johti Dinobotteja, hyökkäyksessä Unicronin ulkopuolella. Grimlock selvisi taistelusta elossa, kuten myös Dinobotit.


title: Grimlock

text: Sarjakuvan alussa Grimlock on kokenut, itsepäinen, vahva ja väkivaltainen soturi ja alempi cybertronilaiseksi panssarivaunuksi muuntautuva Autobottijohtaja, joka toimi pääasiassa Salamannopean Iskukoalition () komentajana. Kun uusi Prime, Optimus Prime saa arvonsa, Grimlock on erittäin epäleväinen uuden johtajansa suhteen, koska edelliset ovat vain tulleet ja kuolleet saman tien. Prime todistaa nopeasti Grimlockin arvailut johtajan voimasta vääriksi, kun Optimus tappaa yksin, helposti, hänen kimppuunsa hyökkäväävät Decepticon-salamurhaajat. Grimlock on kuiten eri mieltä monesta asiasta Optimus Primen kanssa. Vasta sarjakuvan lopussa Grimlock auttaa Primea Megatronin tuhoamisessa. Lopussa Grimlock on Optimus Primen rinnalla, taistelemassa Decepticon Starscreamin johtamia Decepticoneja vastaan. Lopulta Grimlock alkaa jo kunnioittamaan Primea.


title: Grimlock

text: "The Dark Agesissa" Grimlock on tärkeässä ja keskeisessä roolissa, verrattuna kahteen muuhun "The War Within" -sarjakuvaan. Optimus Primen ja Megatronin kadottua avaruusportista, Prowl ja Grimlock ottavat Autobottien komennon. Grimlock on yksi salaperäisen Fallenin etsimästä neljästä transformerista. Grimlock epäilee Autobotti Jetfirea petturiksi, tämän otettua yhteyttä Decepticoneja johtavaan Shockwaveen. Grimlock yrittää eliminoida Jetfiren, mutta Fallen ilmestyy paikalle ja kaappaa Jetfiren. Lyhyen taistelun jälkeen Grimlock saa pahasti selkään Fallenilta ja molemmat joutuvat tämän vangeiksi. Myöhemmin Grimlock on pääsemässä vapaaksi Fallenin suunnittelemasta penkistä. Grimlock kuuntelee onneksi Jetfiren loogisia puheita ja auttaa Jetfirea pysäyttämään Fallenin ja tämän suunnitelmat.


title: Grimlock

text:
"The Age of Wrathissa" Grimlock on vain ensimmäisessä numerossa mukana, mutta keskeisessä roolissa. Hän komentaa Dynoboteiksi kutsuttua erikoisryhmää.
Autobottien johtajat Ultra Magnus ja Grimlock ovat onnistuneet solmimaan rauhan Decepticon-johtajien, Shockwaven ja Ratbatin kanssa. Sisällissota on päättymässä. Juuri yhteen kokoontuneiden neljän johtajan tapaamispaikkaan tehdään salamannopea murhaisku. Iskusta vastaa Starscream ja häntä seuraavat Decepticonit. Hyökkäyksen komentamisesta vastaa Starscreamin oikea käsi, Motormaster. Onneksi Grimlock nopea reagointi pelastaa kaikkien paikalla olleiden hengen. Grimlock määrää nopeasti suojakilven ja ehtii komentaa myös Dynobotti Swoopin pois räjähdysalueelta, kun räjähtää. Grimlock myös komentaa Prowlia ottamaan vastaan Starscreamin johtamien joukkojen maahyökkäyksen. Kaikki tapahtuu täydellisesti ja liittoutuneet Autobotit ja Decepticonit onnistuvat pysäyttämään Starscreamin joukot. Sekavaa tilannetta hyödyksi käyttävä Motormaster kuitenkin onnistuu pääsemään sopivaan väijytyspaikkaan ja onnistuu ampuvaan, tappavan ja erittäin tehokkaan laukauksen suoraan Grimlockin selkään. Paikalla olevat hoitelevat Motormasterin. Yksin Autobotteja komentamaan jäävä Ultra Magnus jää pitelemään kuolevaa Grimlockia käsillään. Grimlock toteaa viimeisinä sanoinaan, että parempi että tämä tapahtui juuri hänelle, heistä kahdesta. Tämän jälkeen Grimlock kuoli Ultra Magnuksen käsivarsille.


title: Grimlock

text: Sarjassa "" Grimlock on vihreä kaivinkoneeksi muuntautuva Autobotti, joka on yksi Autobottien rakennustiimin johtajista.


title: Grimlock

text: "" -sarjaan pohjautuvissa leluissa Grimlock ja Swoop olivat kaksi dinosauruksiksi muuntautuvaa Autobottia, jotka olivat myytävänä samassa paketissa.


title: Grimlock

text: Grimlockin oli tarkoitus esiintyä myös "Transformers: Energoniin" pohjautuvassa sarjakuvassa, mutta Dreamwave ehti päätyä konkurssiin ennen tätä.


title: Grimlock

text: Animaatiosarjassa "" Grimlock oli ainut Dinobotti, joka osasi puhua. Hän keksi nimensä kuunnellessaan Megatronin puheita Isaac Sumdacin laboratoriossa.


title: Grimlock

text: Grimlockille ja muille Dinoboteille kehittyi viha ihmisten ajoneuvoja kohtaan Megatronin uskotellessa niiden olevan "fossiilinsyöjiä" ja viha kohdistui myös Autobotteihin. Taistelun jälkeen Prowl ja Bulkhead veivät ne eräälle saarelle, koska uskoivat niiden ansaitsevan pysyä hengissä. He olivat myös Autoboteista ainoat, joihin Grimlock koskaan luotti.


title: Grimlock

text: Kun Blackarachnia ajautui Dinobottien saarelle, nämä ihastuivat häneen ja tekivät aina mitä tämä pyysi. Grimlock tunsi mustasukkaisuutta aina, kun näki Optimuksen tämän lähellä.


title: Grimlock

text: USA Todayn järjestämässä äänestyksessä, jossa fanit saivat äänestää minkä hahmon he haluaisivat esiintyvän Michael Bayn ohjaamassa elokuvassa "", Grimlock jakoi toisen sijan Devastatorin kanssa. Grimlock ei kuitenkaan esiintynyt elokuvassa.


title: Grimlock

text: Grimlock on yksi elokuvassa "Transformers – Tuhon aikakausi" esiintyvistä Dinoboteista ja muuntautuu sarvekkaaksi "Tyrannosaurukseksi". Robottimuodossaan hän käyttää aseenaan suurta piikkinuijaa. Dinosaurusmuodossaan hän kykenee syöksemään kidastaan tulta.


title: Grimlock

text: Grimlock ja hänen kolme toveriaan Strafe, Slug ja Scorn olivat alun perin maailmankaikkeutta tutkineita legendaarisia ritareita, jotka olivat joutuneet Lockdownin vangeiksi, kunnes Optimus Prime vapautti heidät pyytääkseen näitä apuun Galvatronin pysäyttämiseksi. Grimlock ei kuitenkaan aluksi halunnut totella, joten hän haastoi Optimuksen kaksintaisteluun. Hävittyään taistelun hän antoi Optimuksen ratsastaa selässään. Kun suurin osa Galvatronin joukoista sekä Harold Attinger ja Lockdown olivat kuolleet, Optimus antoi Grimlockin ja muiden Dinobottien elää vapaina.


title: Alppihiihdon maailmanmestaruuskilpailut 2005

text: 38. alppihiihdon maailmanmestaruuskilpailut järjestettiin Italian Bormiossa ja Santa Caterinassa 28. tammikuuta – 13. helmikuuta 2005.


text: Isäntämaa


title: Kettuhai

text: Kettuhai "(Alopias vulpinus)" on valtamerten trooppisissa ja lauhkeissa osissa elävä noin kuuden metrin pituinen hai, jonka pyrstöevän ylälohko on yhtä pitkä kuin muu ruumis. Pyrstönsä avulla se ajaa pieniä kaloja tiiviiksi parveksi ja käyttää sitä lyömäaseena kalojen tainnuttamiseen. Yleensä kettuhait oleilevat ulapalla mutta voivat varsinkin kesällä saalistaa rannikollakin.


title: MadTracker

text:
MadTracker on tracker-ohjelma Microsoft Windowsille. Ensimmäinen versio valmistui vuonna 1998 ja sitä kehitetään edelleen. Tähän mennessä se on kehittynyt 64-kanavaiseksi, automatisoiduksi, paljon efektejä omaavaksi ja seuraavan sukupolven trackeriksi. Lisäksi MadTracker tukee VST-plugineja, ASIOta ja ReWireä.
MadTrackerin on luonut Yannick Delwiche. Hän on kehittänyt ohjelmaan sekä perinteisiä, että uniikkeja elementtejä. Tällä hetkellä hän on enimmäkseen keskittynyt MadTracker 3:n kehittämiseen ja kakkosversion päivittämiseen.
MadTracker on maksullinen ohjelma, mutta siitä on ladattavissa ilmaisversio, joka sisältää kaikki ominaisuudet, paitsi wav-tiedostoksi kääntämisen.


title: MadTracker

text: UlkoasuSampleri / TrackeriKehittyneet ominaisuudetTuetut tiedostoformaatit


title: Ota

text: Ota tai Ōta voi tarkoittaa seuraavia:


title: Latvian jalkapallomaajoukkue

text: Latvian jalkapallomaajoukkue edustaa Latviaa jalkapallomaaotteluissa.


title: Latvian jalkapallomaajoukkue

text: Joukkue pelasi ensimmäisen ottelunsa vuonna 1922. Tasan 1–1 päättyneessä ottelussa vastustajana oli Viro. Vuosina 1940–1991 Latvia oli osa Neuvostoliittoa eikä sillä ollut omaa maajoukkuetoimintaa.


title: Latvian jalkapallomaajoukkue

text: Latvia pääsi osallistumaan Euroopan-mestaruuskilpailuihin ensimmäistä kertaa vuoden 2004 turnauksessa. Joukkue jäi odotetusti alkulohkoon, mutta Saksaa vastaan se onnistui venymään maalittomaan tasapeliin ja sai siten yhden pisteen.


title: Kahdenkädenmiekka

text: Kahdenkädenmiekka on pitkäteräinen kahdelle kädelle tarkoitettu lyömäase. Kahdenkädenmiekan käyttö vaatii erityistä taitoa, sillä sitä käytettäessä ei voida käyttää kilpeä, vaan kaikki puolustukset on tehtävä joko väistöliikkeillä tai käyttäen terän lapetta hyväksi.


title: Kahdenkädenmiekka

text: Toisin kuin yleensä kuvitellaan, kahdenkädenmiekat eivät ole sen raskaampia aseita kuin miekat yleensäkään, ja ne pyritään tasapainottamaan niin, että aseen painopiste on hieman väistimen yläpuolella.


title: Xcel Energy Center

text: Xcel Energy Center on urheiluhalli Saint Paulissa, Minnesotassa. Se on NHL:ssä pelaavan Minnesota Wildin ja NLL:ssä haavipalloa pelaavan Minnesota Swarmin kotiareena. Halli valmistui syksyllä 2000. Se rakennettiin puretun St. Paul Civic Centerin paikalle.


title: Xcel Energy Center

text: Hallin virallinen yleisökapasiteetti on 18 064. Yleisöennätys on kuitenkin vuoden 2004 sta, jolloin hallin yleisöluku oli 19 434. Suurin yleisömäärä Wildin kotipelissä on ollut 19 398 katsojaa kauden 2005–2006 ensimmäisessä pelissä.


title: Aurinkoahven

text: Aurinkoahven "(Lepomis gibbosus)" on alun perin Pohjois-Amerikassa elävä ahvenkala mutta istutettuna sitä on muuallakin.


title: Aurinkoahven

text: Aurinkoahven on noin 20 cm pitkä korkeaselkäinen kala, jolla mustat täplät kiduskansissa sekä päässä olevat siniset säteittäiset juovat. Tyypillinen paino on 230 grammaa, mutta suurimmat yksilöt ovat painaneet yli 600 g.


title: Aurinkoahven

text: Aurinkoahvenia tavataan puroissa ja reheväkasvuisissa, mutta kirkasvetisissä lammissa Pohjois-Amerikassa. Sen luontainen esiintymisalue ulottuu Atlantiin laskeviin vesistöihin Yhdysvaltojen Etelä-Carolinasta Kanadan New Brunswickiin. Sitä on istutettu moniin vesistöihin, niin Pohjois- ja Etelä-Amerikassa kuin Euroopassa ja Afrikassakin.


title: Aurinkoahven

text: Kutuaikana touko-heinäkuussa koiras kaivaa hiekkapohjaan kuopan, johon naaras munii. Munat kehittyvät noin viikossa, ja koiras vahtii niitä koko ajan. Se myös huolehtii poikasista, kunnes ne ovat itsenäistyneet.


title: Aurinkoahven

text: Pikkukalat ja pienet vesiselkärangattomat, kuten kotilot, kuuluvat aurinkoahvenen ruokavalioon. Ne tuhovat tehokkaasti hyttysentoukkia.


title: Sainte-Geneviève-des-Bois’n venäläinen hautausmaa

text: Sainte-Geneviève-des-Bois'n venäläinen ortodoksinen hautausmaa tai Cimetière de Liers on ortodoksinen hautausmaa Rue Léo Lagrangessa Sainte-Geneviève-des-Bois'ssa, noin 23,5 kilometriä Pariisin keskustasta etelään. Hautausmaasta tuli venäläinen ortodoksinen hautausmaa vuonna 1926, kun ryhmä valkoisia venäläisiä asettui asumaan Château de la Cossonneriehen, joka on 1700-luvulta peräisin oleva maatila.


text: Vuonna 1927 englantilainen näyttelijä Dorothy Paget osti tilan ja perusti sinne asuntoja auttaakseen valkoisia venäläisiä. Venäläissyntyinen arkkitehti Albert Benois suunnitteli sinne kirkon vuosina 1938–1939.


text: Hautausmaalle on haudattu noin 10 000 venäläistä emigranttia.


title: Erik Pontoppidan

text: Erik Ludvigssen Pontoppidan (24. elokuuta 1698, Århus – 20. joulukuuta 1764, Kööpenhamina) oli tanskalainen uskonoppinut piispa, historioitsija ja ornitologi.


title: Erik Pontoppidan

text: Pontoppidan opiskeli Fredericiassa 1716–1718, josta hän meni opettajaksi Norjaan. Hän jatkoi sittemmin opintojaan Hollannissa sekä Englannissa Lontoossa ja Oxfordissa. 1721 hänelle avautui pappisura, joka lopulta 1747 johti piispuuteen Bergenissä. Pontoppidan oli pietisti.


title: Erik Pontoppidan

text: 1736 kruunu määräsi hänet laatimaan Lutherin katekismuksen selitykset ja virsikirjan. Näiden kahden kirjan ansiosta pietismi sai Tanskassa vahvan jalansijan.


title: Erik Pontoppidan

text: Ornitologina Pontoppidan kunnostautui kuvailemalla tieteelle useita lintulajeja, muun muassa kaakkurin, piekanan, kuovisirrin, jänkäsirriäisen, harmaalokin, lapintiiran, etelänkiislan ja suopöllön.


title: GPS-navigointilaite

text: GPS-navigointilaite on koko maapallon kattavaa GPS-järjestelmää hyödyntävä suunnistuslaite. Paikannussatelliittien etäisyydestä laskettavan sijaintitiedon lisäksi niihin on yleensä yhdistetty sitä hyödyntävä karttanäyttö. Yleensä tähän on liitetty reittisuunnittelu ja opastustoiminto. GPS-vastaanottimia ja navigointisovelluksia on myös älypuhelimissa.


title: GPS-navigointilaite

text: Jo 1990-luvun alkupuoliskolla suurimmissa laivoissa käytettiin yleisesti satelliittipaikannusta ja siihen liitettyä karttanäyttöä, jossa aluksen kulkusuunta- ja nopeus näkyivät vektorina digitaalisessa muodossa olevalla merikortilla. Merenkulkututkan havainnot liitettiin tähän kuvaan, jolloin saatiin havainnollinen kuva liikennetilanteesta. Laitteet olivat kalliita ja aineisto ei ollut kattavaa. Kartta-aineistoa digitalisoitiin voimakkaasti jo 1980-luvulta lähtien, jolloin kaikki uusi paikkatieto tallennettiin sähköisesti. Digitaalisia merikortteja tuli yleisön saataville myöhemmin, mutta niitä hyödyntävät laitteet olivat edelleen kalliita.


title: GPS-navigointilaite

text: Samanaikaisesti karttatuotannon siirryttyä tietokoneaikaan, luotiin vektorimuotoista digitaalista aineistoa myös muista liikenneväylistä. Aluksi tätä käytti hyväkseen pelastustoimi ja logistiikkayritykset. 2000-luvun alkaessa oli Keski-Euroopassa jo saatavilla autoon integroituja navigointilaitteistoja, jotka sijaintitiedon lisäksi tarjosivat karttanäytön, reittisuunnittelun ja opastuksen. Niihin aikoihin Suomessa tähän käyttöön sopivaa digitaalista kartta-aineistoa ei ollut saatavilla, joten näitä varusteita maahantuoduissa autoissa ei juuri nähty. Kartta-aineiston kohdalla tilanne kuitenkin korjaantui muutamassa vuodessa ja muutamat autonvalmistajat alkoivat tarjota navigointilaitteita lisävarusteena. Hinnat Suomessa olivat integroiduissa järjestelmissä maahantuojien julkaisemien lisävarustehinnastojen mukaan tyypillisesti 2 000–3 000 euroa.


title: GPS-navigointilaite

text: Vuodesta 2006 alkaen alkoivat pika-asennettavat navigointilaitteet vallata alaa. Niiden etuina olivat edullinen hankintahinta ja asennuksen helppous. Laitteiden hinnat olivat tyypillisesti internetin hintavertailusivujen mukaan 300–400 euroa. Tämän jälkeen ovat hinnat olleet yhä laskusuunnassa vaikka laitteet ovat edelleen kehittyneet. Laitteiden käyttö ei rajoitu pelkästään ajoneuvoihin, sillä kädessä pidettäviä GPS-paikantimia karttanäytöllä on ollut jo pitkään saatavilla, periaatteessa ne ovat pika-asennettavien laitteiden maastokelpoisia versioita. Älypuhelimia hyödyntäviä navigointisovelluksia on myös olemassa, joko erillisellä tai puhelimen sisäänrakennetulla GPS-vastaanottimella. Matkapuhelinyritys Nokia osti syksyllä 2007 johtavan kartta-aineistoa GPS-navigointilaitteisiin tuottavan yrityksen Navteqin. Nokian aikomuksena on lisätä entisestään paikkatietoja hyödyntävien toimintojen yhdistämistä matkapuhelimiin. Kädessä pidettävien laitteiden kehittyminen ja halpeneminen on luonut uuden harrastuksen, geokätköilyn.


title: GPS-navigointilaite

text: GPS-navigaattorien älyä on pyritty lisäämään ajantasaisella liikennetiedolla. Lupaavin ja eniten käytetty tekniikka ajantasaisen liikennetiedon välittämiseksi navigaattoreihin on radiosignaalissa kulkeva TMC. Suomessa on jo yrityksiä, jotka tarjoavat tietoa liikennetilanteesta ja -olosuhteista. Näitä tietoja ovat onnettomuudet, tietyöt, ruuhkat ja esimerkiksi tienpinnan liukkaus. Vastaanotin on joko navigointilaitteeseen sisäänrakennettu tai siihen liitettävä lisävaruste. Tiedot välitetään radioteitse.


title: GPS-navigointilaite

text: POI on lyhenne sanoista "point of interest" ("kiinnostava paikka"). GPS-navigointilaitteen ohjelmiston mukana tulee useimmiten tietokanta kartan kattaman alueen palveluista kuten bensiiniasemista ja hotelleista. Nämä saadaan näkymään kartalla ja käyttäjä voi kiinnostavan paikan valittuaan suunnistaa sinne. Vaikka nämä tiedot ovat usein kattavat on niissäkin usein puutteita tai virheellisiä tietoja. Siksi laitteiden valmistajat myyvät kotisivuillaan päivityksiä, kuten esimerkiksi listaa automaattisista nopeusvalvontakameroista. Käyttäjän on kuitenkin itse helppoa lisätä ja luoda omia uusia POI:ta suoraan laitteelta. Koska tämä on erityisen helppoa ja hyödyllistä monet ovat jopa ryhtyneet tuottamaan aineistoa jakeluun Internetiin. Tiedot on kerätty joko itse paikalla käymällä tai osoite- tai koordinaattitiedot syöttämällä. Sijaintitietoa on jaossa mitä merkillisimmistä kohteista.


title: Lämpöyhtälö

text:
Lämpöyhtälö on osittaisdifferentiaaliyhtälö, joka kuvaa lämmön johtumista aineessa. Yksinkertaisimmillaan yhtälö tiivistyy muotoon
joka on tyypillinen esimerkki "parabolisesta osittaisdifferentiaaliyhtälöstä".
Tarkastellaan avointa avaruuden osajoukkoa formula_2, ja olkoon formula_3 lämpötila, formula_4 aineen sisäenergia (J/kg) ja formula_5 lämpövuo (J/(m^2 s)). Energia tarkasteltavassa alueessa voidaan kirjoittaa
missä formula_7 on aineen tiheys. Toisaalta energiaa poistuu alueesta nopeudella
missä formula_9 on alueen yksikköulkonormaali. Gaussin divergenssilauseen avulla jälkimmäinen lauseke voidaan kirjoittaa muotoon
ja energian säilymisestä saadaan tällöin yhtälö
Koska nyt derivointi voidaan viedä integraalin sisään ja yhtälö pätee "mielivaltaiselle" alueelle, saadaan yhtälö
Toistaiseksi tarkasteluissa ei ole käytetty fysiikkaa lainkaan. "Fourierin laki" kertoo kuitenkin lämpövuon ja lämpötilan välillä olevan yhteyden
joka kertoo lämmön virtaavan siihen suuntaan, missä lämpötila laskee nopeimmin. Lisäksi aineen sisäenergian ja lämpötilan välillä on yhteys
missä formula_15 on aineen ominaislämpökapasiteetti (J/(kgK)). Sijoittamalla nämä aiemmin saatuun yhtälöön saadaan nyt
Jos Fourierin lain kerroin formula_17 (lämmönjohtumisvakio) ei riipu paikasta, saadaan


title: Sainte-Geneviève-des-Bois (Essonne)

text: Sainte-Geneviève-des-Bois on Pariisin eteläistä esikaupunkialuetta, joka sijaitsee Essonnen departementissa noin 23,5 kilometriä Pariisin keskustasta etelään. Sainte-Geneviève-des-Bois'n asukasluku on noin 34 054.


title: Sainte-Geneviève-des-Bois (Essonne)

text: Sainte-Geneviève-des-Bois'ssa sijaitsee RER:n C-linjan pysäkki. Alueen pohjoispuolelta kulkee Franciliennen moottoritie. Alueella sijaitsee Sainte-Geneviève-des-Bois’n venäläinen hautausmaa, johon on haudattu 10 000 venäläistä emigranttia. Kuuluisimpia sinne haudattuja ovat balettitanssija Rudolf Nurejev sekä elokuvaohjaaja Andrei Tarkovski. Sainte-Geneviève-des-Bois tuli julkisuuteen vuonna 2006, kun juutalaissyntyinen Ilan Halimi tapettiin siellä.


title: We Put Out Records

text: We Put Out Records (WPO) on yhdysvaltalainen on musiikkialan mainostamiseen ja julkistamiseen erikoistunut pienlevy-yhtiö. Yhtiö aloitti toimintansa yhtymänä, jonka tarkoituksena oli saada julkistettua levy-yhtiöttömien yhtyeiden musiikkia. Yhtiö on tuottanut huomattavimmissa määrin indie rockia, hardcorea, punkia, sekä metallimusiikkia.


title: We Put Out Records

text: Yhtiö aloitti toimintansa lähinnä yhtyeiden radiomarkkinointiin panostavana, mutta haarautui myöhemmin myös kenttämarkkinointia ja artistien tuottamista käsittelevään levy-yhtiöön. Liikkeenjohto on ollut yhteistyössä muun muassa Shadows Fallin, Thursdayn (joista molemmat käyneet Yhdysvaltain top-20 listoilla), God Forbidin, Murder by Deathin sekä Strech Arm Strongin kanssa.


title: We Put Out Records

text: WPO julkaisi muutamia levyjä, kunnes piti liiketoiminnassaan muutaman vuoden tauon, jonka aikana se auttoi muita levy-yhtiöitä artistiensa markkinoinnissa. Tehtyään sopimuksen indie-levy-yhtiö "Alternative Distributionin" kanssa WPO palasi takaisin töihin täyspäiväisenä levy-yhtiönä.


title: We Put Out Records

text: We Put Out Records kuuluu Warner Music Groupiin kuuluvan Eastwest Recordsin levy-yhtiöperheeseen.


title: Nordström

text: Nordström, Nordstrom tai Nordstrøm voi tarkoittaa seuraavia:


title: Saarijärven Pullistus

text: Saarijärven Pullistus (lyh. SaPu) on saarijärveläinen urheiluseura. Pullistus on perustettu 1905.


title: Saarijärven Pullistus

text: Tällä hetkellä Pullistuksessa on edustettuna seuraavat lajit: yleisurheilu, hiihto, lentopallo, pesäpallo, suunnistus sekä kuntourheilu. Lentopallon miesten edustusjoukkue pelaa 1-sarjassa. Seuralla on myös vahvaa junioritoimintaa. Seuran junioreja ovat olleet muun muassa ampumahiihtäjä Annu Humalajoki,hiihtäjä Sami Lähdemäki sekä maajoukkuelentopalloilija Sini Häkkinen sekä liigalentopalloilija Sanna Häkkinen.


title: Saarijärven Pullistus

text: Tunnetuimpia Pullistuksen urheilijoita olleet Eija Ristanen (o.s. Hyytiäinen) sekä muut Hyytiäisen sisarukset, keihäänheittäjä Raimo Manninen, juoksijoista Risto Ulmala ja Martti Vainio, pituushyppääjä Mika Kahma sekä yhdistetyn hiihtäjä Ilpo Toikkanen.


title: Saarijärven Pullistus

text: Pullistuksen 100-vuotiashistoriakirja ilmestyi vuonna 2005: Jorma Rahkonen: Lähetään toas pullistelemaan - Saarijärven Pullistus 1905-2005, 316 s. + kuvaliite


title: Saarijärven Pullistus

text:
Pullistus on tunnettu Juhannuskisojen järjestämisestä. Kisat olivat suurimmillaan 1960- ja 1970-luvuilla, jolloin niissä oli enimmillään noin 8000 katsojaa yhtenä päivänä, kahden päivänä ennätys oli 14 000 katsojaa. Kisat muutettiin 1-päiväisiksi 1980-luvulla. Kisoissa on tehty yksi maailmanennätys. Vuonna 1968 Neuvostoliiton (nykyisin latvialainen) Janis Lusis heitti keihäänheiton ME:n 91,98. Juhannuskisoista on tehty kirja: Jorma Rahkonen: Koko Saarijärvi kiehui - Juhannuskisat 1920-luvulta 2000-luvulle (Kopijyvä 2001), 191 s.
Vuonna 2008 SaPu järjesti suuren fin 5 -suunnistustapahtuman.


title: Kaarlo Borg

text: Kaarlo Nathanaël Borg (17. elokuuta 1888 Hamina – 9. tammikuuta 1939 Helsinki) oli suomalainen arkkitehti. Myös hänen nuorempi sisarensa Elsi Borg oli tunnettu arkkitehti. Toinen sisar Margit Borg-Sundman oli opettaja ja kansanedustaja.


title: Kaarlo Borg

text: Kaarlo Borg valmistui arkkitehdiksi Suomen polyteknillisestä opistosta vuonna 1913. Valmistumisensa jälkeen hän työskenteli Gustaf Nyströmin ja Uno Ullbergin toimistoissa. Vuosina 1918–1925 hän oli osakkaana kuuluisassa arkkitehtitoimistossa Borg–Sirén–Åberg. Vuodesta 1925 lähtien Borgilla oli oma toimisto.


title: Kaarlo Borg

text: Kaarlo Borgin poikia olivat oopperalaulaja Kim Borg, arkkitehti Olli Borg sekä säveltäjä ja äänilevytuottaja Jaakko Borg.


title: Vakuutusmeklari

text: Vakuutusmeklari eli vakuutuksenvälittäjä on henkilö tai yritys, joka ammattimaisesti välittää useille vakuutuksenottajille useiden toisistaan riippumattomien vakuutusyhtiöiden vakuutuksia. Vakuutusmeklari on itsenäinen yrittäjä toisin kuin vakuutusyhtiöiden oma myyntihenkilökunta ja asiamiehet, jotka toimivat vakuutusyhtiön toimeksiannosta ja sen lukuun.


title: Vakuutusmeklari

text: Keskeisin vakuutusmeklarin tunnusmerkki on riippumattomuus vakuutuksenantajista.


title: Vakuutusmeklari

text: Useissa maissa suurin osa vakuuttamisesta tapahtuu vakuutusmeklarien välityksellä. Esimerkiksi Lontoon Lloyd's toimii meklareiden välityksellä.


title: Vakuutusmeklari

text: Suomessa vakuutusten välitys on perinteisesti hoidettu vakuutusyhtiöiden omien myyntikanavien kautta. Vakuutusmeklaritoiminta yleistyi Suomessa 1990-luvulta lähtien.


title: Vakuutusmeklari

text: Vakuutusmeklaritoimintaa säätelee EY:n vakuutusedustusta koskevaan direktiiviin perustuva laki vakuutusedustuksesta. Sitä sovelletaan sekä vakuutusmeklareihin että vakuutusyhtiöiden omiin asiamiehiin.


title: Vakuutusmeklari

text: Vakuutusmeklaritoimintaa harjoittavat yritykset ja henkilöt on Suomessa hyväksyttävä merkittäväksi Vakuutusvalvontaviraston ylläpitämään vakuutuksenvälittäjärekisteriin. Vain rekisteriin merkitty välittäjä saa käyttää nimikettä vakuutuksenvälittäjä tai vakuutusmeklari. Rekisteriin merkittävällä henkilöllä tai yrityksen vastuuhenkilöllä tulee olla kokemusta vakuutuksenvälityksestä. Lisäksi hänen tulee suorittaa Vakuutusvalvontaviraston, Finanssialan Keskusliiton ja Suomen Vakuutusmeklariliiton yhteisesti valvoma vakuutuksenvälittäjätutkinto.


title: Vakuutusmeklari

text: Vakuutusmeklarin tulee tehdä toimeksiantajanaan olevan vakuutuksenottajan kanssa toimeksiantosopimus, josta käy selville toimeksiannon sisältö sekä se, miten meklarin palkkio määräytyy. Lisäksi toimeksiantajan tulee antaa vakuutusmeklarille valtakirja joka oikeuttaa meklaria edustamaan päämiestään suhteessa vakuutusyhtiöön.


title: Vakuutusmeklari

text: Vakuutusmeklarien toimintaa valvoo Suomessa Vakuutusvalvontavirasto.


title: Vakuutusmeklari

text: Suomen Vakuutusmeklariliitto


title: Kantatie 77

text: Kantatie 77 on Kuopion pohjoispuolelta Siilinjärveltä Viitasaaren kautta Kyyjärvelle kulkeva kantatie. Tie on keskisen Suomen itä–länsi-suuntainen pääväylä. Tien pituus on 182 kilometriä, ja se on osa Sinistä tietä. Yhdessä valtatien 16 ja valtatien 9 Kuopion itäpuolisen osuuden kanssa se muodostaa Suomen poikki kulkevan poikittaisväylän. Tie on kokonaisuudessaan kaksikaistainen ja liikennemääriinsä nähden vaihtelevan tasoinen.Vuoden 1938 tienumerointijärjestelmässä kantatie 77 oli Oulun ja Kajaanin välinen tie, joka aluksi kulki Oulujoen eteläpuolta. 1950-luvulla kantatie siirrettiin joen pohjoispuolelle. Kun joen eteläpuolisen tien kunnostus valmistui 1970-luvulla, nimettiin se valtatieksi 22 ja tienumero 77 poistui käytöstä. Joen pohjoispuolella kulkenut entinen kantatie 77 muutettiin ensin maantieksi 830 ja myöhemmin 1990-luvulla yhdystieksi 8300.


title: Kantatie 77

text: Siilinjärven ja Viitasaaren välinen tie valmistui 1970-luvun puolivälissä, ja tie numeroitiin alun perin maantieksi 557. Viitasaaren ja Kyyjärven välillä tie valmistui lopullisesti vuonna 1986, jolloin koko osuus nimettiin kantatieksi 77.


title: Kantatie 77

text: Kantatie 77 on ollut etenkin Taimoniemen ja Keiteleen välisellä 22 kilometrin mittaisella osuudella liikennemääriinsä ja tieluokkaansa nähden liian kapea, mutkainen, mäkinen ja huonokuntoinen. Ohitusmahdollisuuksia on ollut vähän, valaistus on ollut niukkaa ja osuudella on ollut paljon vaarallisia risteyksiä. Kesällä 2015 käynnistyivät tien parannustyöt, jossa levennetään tietä ja pientareita, tasataan mäkiä, oikaistaan kaarteita ja parannetaan liittymiä. Hankkeen on määrä valmistua kesällä 2017.


title: Kantatie 77

text: Monet Keski-Suomen ja Savon kunnat ovat esittäneet tien muuttamista valtatieksi. Asia on mainittu myös ainakin Keski-Suomen ja Ylä-Savon maakuntakaavoissa. Pidemmän aikavälin suunnitelmissa on valtatien 16 numeroinnin jatkaminen Kyyjärveltä Kuhmoon, jolloin kantatienumero 77 poistuisi jo toisen kerran käytöstä.


title: Kantatie 77

text: Kantatiellä 77 kulkee kohtalaisesti vuoroja. Pikavuoro Vaasasta Joensuuhun kulkee tien kautta kerran päivässä molempiin suuntiin. Pielavesi–Kuopio–Pielavesi-välillä kulkee arkipäivinä noin kymmenen vuoroa. Lisäksi on muutamia koululaisvuoroja.


title: Juha Höykinpuro

text: Juha Höykinpuro (s. 1975) on helsinkiläinen luonnonvalokuvaaja, FM ja kirjailija. Valmistuttuaan ylioppilaaksi Helsingin ranskalais-suomalaisesta koulusta (Lycée franco-finlandais d'Helsinki) vuonna 1994 Höykinpuro kiinnostui valokuvauksesta, ja kiinnostus johdatti hänet myöhemmin luontokuvauksen ammattilaiseksi. Hän on työskennellyt Suomen Luonnonvalokuvaajat ry:n pääsihteerinä, toiminut aktiivisesti järjestön kehittämisessä ja ollut järjestämässä Vuoden Luontokuvakilpailuja.


title: Juha Höykinpuro

text: Hänen ensiteoksensa "Jäämerestä syntynyt - Varangin karunkaunis vuono" on luontokuvaukseen painottuva kertomus Varanginvuonosta Pohjois-Norjassa sekä paikallisten ihmisten elämästä.


title: Freestylehiihdon maailmancup

text: Freestylehiihdon maailmancup on freestylehiihdon korkeatasoisin sarjamuotoinen kilpailu. Nykyään maailmancupissa kilpaillaan seitsemästä eri cup-voitosta: kumparelaskussa, hypyissä, skicrossissa, halfpipessa, slopestylessa, big airissa sekä maailmancupin kokonaiskilpailusta. Aikaisemmin on kilpailtu myös parikumparelaskussa, suksibaletissa ja freestyleyhdistetyssä. Maailmancupia on kilpailtu kaudesta 1979–1980 lähtien. Alkuaikoina kaikkien lajien pisteet laskettiin yhteen kokonaiskilpailussa. Kaudesta 1983–1984 alkaen kokonaiskilpailuun lasketaan pisteet lajista, jossa kilpailija on menestynyt parhaiten sillä kaudella, niin että pisteistä lasketaan mukaan 20 %. Esimerkiksi jos kilpailija on saanut kerättyä kumparelaskusta 300 pistettä ja parikumparelaskusta 200 pistettä, kumparelaskusta laskettujen pisteiden perusteella kokonaiskilpailun pistemääräksi tulee 60.


title: Rikos & Rakkaus

text: Rikos & Rakkaus on suomalainen Pekka Milonoffin ohjaama ja käsikirjoittama humoristinen rikoselokuva vuodelta 1999. Se perustuu Jari Tervon romaaniin "Pyhiesi yhteyteen".


title: Metriikka

text: Metriikka tarkoittaa yleisesti mittajärjestelmää. Se voi viitata:


title: Morten Thrane Brünnich

text: Morten Thrane Brünnich (30. syyskuuta 1737 Kööpenhamina – 19. syyskuuta 1827 Kööpenhamina) oli tanskalainen eläintieteilijä ja mineralogi.


title: Morten Thrane Brünnich

text: Brünnichin isä oli kööpenhaminalainen muotokuvamaalari. Morten Brünnich opiskeli itämaisia kieliä ja teologiaa, mutta kiinnostui pian luonnonhistoriasta. Hän luovutti hyönteishavaintonsa Erik Pontoppidanin aloittamalle teokselle "Danske Atlas". 1763 hän julkaisi lintukirjan "Ornithologia Borealis", jossa hän esittelee lukuisia skandinaavisia lintulajeja, jotkut niistä ensi kertaa. Pohjankiislan englanninkielinen nimi "Brünnich's Guillemot" on nimetty hänen mukaansa. Hän myös kuvaili tieteelle uusia lintulajeja, muun muassa amerikanjääkuikan, jänkäkurpan ja isokihun. Hyönteisiä ja kaloja Brünnich kuvaili lukuisia.


title: Morten Thrane Brünnich

text: Brünnich oli kirjeenvaihdossa lukuisien aikansa luonnontieteilijöiden kanssa, kuten Linnén, Pallasin ja Thomas Pennantin. 1764 hän julkaisi teoksen "Entomologia"., jonka jälkeen hän lähti pitkälle Euroopan kiertueelle. Hän tutki kaloja Välimerellä ja julkaisi teoksen "Ichthyologia Massiliensis" 1768.


title: Morten Thrane Brünnich

text: Palattuaan matkaltaan hän otti vastaan luonnonhistorian ja -talouden lehtorin viran Kööpenhaminan yliopistossa. Tänne hän perusti luonnonhistoriallisen museon ja kirjoitti oppikirjan "Zoologiae fundamenta".


title: Morten Thrane Brünnich

text: Brünnichin tyttärenpoika oli mineralogi Morten Thrane Esmark.


title: Tennessee Titans

text: Tennessee Titans on amerikkalaista jalkapalloa pelaava joukkue, jonka kotipaikka on Nashville Tennesseen osavaltiossa. Se pelaa Yhdysvaltain amerikkalaisen jalkapallon pääliigassa NFL:ssä.


title: Tennessee Titans

text: Joukkue aloitti toimintansa Houstonissa Texasissa, mutta muutti vuonna 1997 Tennesseehen. Se pelasi kauden 1997 Memphisin Liberty Bowl Memorial Stadiumilla ja kauden 1998 Nashvillen Vanderbilt Stadiumilla, kunnes Nashvillen uusi stadion, vuodesta 2015 nimeltään Nissan Stadium, valmistui vuonna 1999. Kausi 1999 oli ensimmäinen joukkueen nimenvaihdoksen jälkeen (sitä ennen käytössä oli sama nimi kuin sen pelatessa Houstonissa, Oilers) ja ensimmäinen, jolla se selvisi NFL:n loppuotteluun Super Bowliin. Se hävisi tammikuussa 2000 pelatun ottelun (Super Bowl XXXIV) St. Louis Ramsille.


title: Tennessee Titans

text: Aikanaan Houston Oilersina joukkue voitti kahdesti AFL:n mestaruuden, kausina 1960 ja 1961. Lisäksi se oli loppuottelun häviävänä osapuolena kaudella 1962. AFL ja NFL yhdistyivät vuonna 1970, jolloin Oilers muiden AFL-seurojen tavoin siirtyi NFL:ään ja sen uuteen AFC-konferenssiin.


title: Tennessee Titans

text: Joukkue on jäädyttänyt kuuden pelaajan pelinumerot, Elvin Bethean, Earl Campbellin, Bruce Matthewsin, Warren Moonin, Mike Munchakin ja Jim Nortonin. Lisäksi sillä on oma Titans/Oilers Hall of Fame, johon on valittu edellä mainittujen lisäksi pelaajista George Blanda, Eddie George, Ken Houston, Steve McNair ja Frank Wycheck.


title: Vakuutusyhdistys

text: Vakuutusyhdistys on paikallisesti toimiva, vakuutuksenottajien keskinäiseen vastuuseen perustuva vakuutuslaitos. Yhdistyksen toiminta on rajattua sekä maantieteellisesti että vakuutuslajien osalta.


title: Vakuutusyhdistys

text: Suomessa vakuutusyhdistysten toimintaa säätelee vakuutusyhdistyslaki. Sen mukaan vakuutusyhdistysten maantieteellinen toiminta-alue voi käsittää enintään 40 Suomen kuntaa yhtenäisellä alueella. Rajoitus ei koske kalastusvakuutusyhdistyksiä, joiden toimintaa ohjaa vakuutusyhdistyslain lisäksi laki kaupallisen kalastuksen vakuutustuesta.


title: Vakuutusyhdistys

text: Vakuutusyhdistykset voivat harjoittaa vain vapaaehtoista vahinkovakuutusta. Ne eivät voi myöntää henkivakuutuksia eivätkä lakisääteisiä vahinkovakuutuksia kuten liikennevakuutuksia tai lakisääteistä tapaturmavakuutuksia. Käytännössä yhdistykset eivät myönnä myöskään sairaus-, yksityistapaturma- tai matkavakuutuksia.


title: Vakuutusyhdistys

text: Vakuutusyhdistysten puolesta lakisääteistä vakuutustoimintaa harjoittaa niiden yhdessä omistama Lähivakuutus.


title: Vakuutusyhdistys

text: EY:n vakuutusdirektiivit koskevat vakuutusyhtiöiden lisäksi sellaisia vakuutusyhdistyksiä, joiden maksutulo on yli 5 miljoonaa euroa. Tätä suurempia vakuutusyhdistyksiä koskevat samat taloutta ja vakavaraisuutta koskevat säädökset kuin vakuutusyhtiöitä.


title: Vakuutusyhdistys

text: Vakuutusyhdistyksen vakuutuksenottajat ovat vastuussa yhdistyksen sitoumuksista. Vakuutuksenottajalta voidaan laissa mainituissa erityistilanteissa periä vakuutusmaksun lisäksi myös lisämaksua jotta taloudellisissa vaikeuksissa oleva yhdistys voisi vastata sitoumuksistaan. Lisämaksuvelvollisuus on rajattu vakuutuksenottajan yhden vuoden vakuutusmaksujen määrään.


title: Vakuutusyhdistys

text: Lisämaksuvelvollisuus voi toteutua tilanteessa, jossa yhdistyksen oma pääoma tai toimintapääoma ei täytä laissa asetettuja vaatimuksia tai selvitystilassa olevan yhdistyksen omaisuus ei riitä velkojen maksamiseen.


title: Professori Tuhatkauno

text: Professori Teophilus Tuhatkauno () on kuvitteellinen henkilöhahmo Hergén piirtämässä ja kirjoittamassa "Tintti"-sarjakuvassa. Hänet esitetään taitavana, mutta jonkin verran hajamielisenä monilahjakkuutena. Tuhatkauno on ammatiltaan keksijä ja tiedemies.


title: Professori Tuhatkauno

text: Tuhatkauno teki ensiesiintymisensä tarinassa "Rakham Punaisen aarre" (1944), jossa käytetään hänen kehittämäänsä hain muotoista sukellusvenettä. Hän on keksinyt useita Tintin seikkailuissa käytettävistä laitteista. Tuhatkaunolla on myös tapana tutkia erilaisia asioita pienen kädestä riiputettavan heilurin avulla, joka reagoi eri aineiden läsnäoloon.


title: Professori Tuhatkauno

text: Tuhatkauno on kuulovammainen, vaikkakin hänet joskus esitetään kuulotorven kanssa. Hän kuulee kaikki asiat väärin, eikä itse huomaa sitä. Hän sanoo vain, että "toinen korva on hiukan huonokuuloinen". Tuhatkaunon väärin kuulemat repliikit sekä hänen erikoiset reaktionsa näihin ovat sarjakuvassa vakituinen huumorin aihe. Tuhatkaunon sekaannukset saavat varsinkin kapteeni Haddockin raivoihinsa. Tuhatkauno käytti poikkeuksellisesti kuulokojetta seikkailussa "Tintti Kuun kamaralla", jolloin hänen kuulonsa normalisoitui. Tällöin Tuhatkauno muuttui vakavammaksi hahmoksi.


title: Professori Tuhatkauno

text: Tuhatkaunon tunnistaa pitkästä pujoparrasta, pienistä silmälaseista ja ylisuurista kauluksista. Hän pukeutuu vihreään takkiin ja hattuun ja hänellä on usein mukanaan musta sateenvarjo. Tuhatkauno on yleensä lauhkea ja vaikuttaa heiveröiseltä, mutta muutaman kerran hän osoittautuu suuttuessaan vahvaksi ja aggressiiviseksi. Tuhatkauno harrasti nuoruudessaan savatea, joskin hänen taitonsa olivat albumissa "Lento 714" jonkin verran ruosteessa.


title: Professori Tuhatkauno

text:
Vaikka Tuhatkaunolle on ilmoitettu etunimi, häntä kutsutaan tavallisesti vain "professori Tuhatkaunoksi".
Tuhatkaunon esikuva oli sveitsiläinen fyysikko ja keksijä, professori Auguste Piccard (1884–1962). Hergé törmäsi Piccardiin muutaman kerran tämän ollessa professorina Belgiassa ja hän piti tätä "professorin henkilöitymänä". Piccard muistuttaa Tuhatkaunoa huomattavasti niin ulkonäöltään kuin saavutuksiltaan: hänkin teki useita ennätyksiä, kuten korkeimman ilmapallolennon ja syvimmän sukellusvenematkan.


title: Colin Edwards

text: Colin Edwards (s. 27. helmikuuta 1974 Houston, Texas) on yhdysvaltalainen ratamoottoripyöräilijä. Hän kilpaili MotoGP-luokassa vuodet 2003-2014. Edwards ei onnistunut voittamaan MotoGP:ssä yhtään osakilpailua. Muista sarjoista hänen saavutuksiinsa kuuluu kaksi Superbike-luokan mestaruutta vuosilta 2000 ja 2002. Hän on myös voittanut Suzukan 8 tunnin kestävyyskilpailun kolme kertaa vuosina 1996, 2001 ja 2002. Edwardsin lempinimi on ”Texas Tornado”. Hän asuu vaimonsa Alyssian ja tyttärensä kanssa Conroessa, Texasissa.


title: Los Angeles Chargers

text: Los Angeles Chargers on Yhdysvalloissa NFL:ssä pelaava amerikkalaisen jalkapallon ammattilaisseura. Seuran kotipaikka on Los Angelesissa, Kaliforniassa.


title: Heddalin sauvakirkko

text: Heddalin sauvakirkko sijaitsee Heddalissa Notoddenin kunnassa Norjassa, ja se on Norjan sauvakirkoista suurin.


title: Heddalin sauvakirkko

text: Kirkko on rakennettu mahdollisesti 1200-luvun puolivälissä. Reformaation jälkeen kirkko pääsi huonoon kuntoon, ja se entisöitiin vuosina 1849-1851. Koska tuona aikana ei kuitenkaan osattu oikeita entisöintimenetelmiä, jouduttiin toteuttamaan uusi entisöinti 1950-luvulla.


title: Houston Texans

text: Houston Texans on Yhdysvalloissa NFL:ssä pelaava amerikkalaisen jalkapallon seura. Seuran kotipaikka on Texasissa, Houstonin kaupungissa.


title: Houston Texans

text: Ennen Texansia Houstonissa toimi vuosina 1960–1996 AFL- ja NFL-seura Houston Oilers, joka muutti vuonna 1997 Tennesseehen ja on tunnettu vuodesta 1999 nimellä Tennessee Titans. Samana vuonna NFL:n laajennuskomissio antoi Bob McNairille oikeudet tuoda uusi laajennusjoukkue NFL:ään kaudeksi 2002. Vuonna 2000 aloitettiin Internetissä äänestys uuden joukkueen nimestä. Kolme vaihtoehtoa, Apollos, Stallions ja Texans, olivat suosituimmat, ja joukkueen nimeksi valittiin Texans.


title: Houston Texans

text: Houston Texans ei ole koskaan pelannut Super Bowlissa tai AFC:n mestaruusottelussa. Joukkueella oli pitkään vaikeuksia saada menestystä kunnes joukkue pääsi pudotuspeleihin kaudella 2011. Kaudella 2012 Texans pääsi taas pudotuspeleihin.


title: Houston Texans

text: Kausi 2013 alkoi kahdella voitolla, mutta sen jälkeen alkoi kauden loppuun asti kestänyt tappioputki. Houstonin pitkäaikainen päävalmentaja Gary Kubiak sai potkut, ja joukkue alkoi välittömästi etsiä uutta valmentajaa.